Душанбеда деярли ярим тонна гиёҳванд моддалари билан қўлга тушган уюшган жиноий гуруҳ аъзолари судланмоқда\nГуруҳ 23 ёшдан 57 ёшгача бўлган олти кишидан иборат бўлиб, унга «Азизи хонасоз” («Азиз-қурувчи») номи билан машҳур бўлган Душанбе шаҳрида яшовчи Азизулло Абдуллоев бошчилик қилган. Гиёҳванд моддалар сотувчилари 20 июль, Қурбон Ҳайити байрами куни ушланган.\nТаҳририятимизнинг адвокатлар ва судланувчиларнинг қариндошлари билан боғланиш уринишлари муваффақиятсиз тугади.\nТожикистон Ички ишлар вазирлиги 13 октябрь оқшомида трансмиллий жиноий тармоқ аъзолари узоқ вақт давомида Афғонистондан Марказий Осиё мамлакатлари орқали Европага гиёҳванд моддалар ташиш билан шуғуллангани ҳақида хабар берди. Уюшган жиноий гуруҳ аъзоларидан 473 кг дан ортиқ гиёҳвандлик воситалари, шу жумладан қиймати 6 миллион доллардан ортиқ бўлган 79 кг героин мусодара қилинди.\nБир кун олдин «Тожикистон» телеканалида намойиш этилган Тожикистон Ички ишлар вазирлиги матбуот марказининг телерепортажида Азизулло Абдуллоев ва уюшган жиноий гуруҳ аъзолари айбларини тан олдилар. Гувоҳлик қандай олинганлиги номаълум.\n14 октябрь куни Душанбе шаҳар Ички ишлар вазирлиги Азизулло Абдуллоев ва унинг шериклари (Сиёвуш Содиқов, Азамат Тўлаганов, Сорбон Сабзкадамов, Бурон Саматов ва Мурод Хўжаев) ҳам жиноятлардан олинган даромадларни легаллаштиришда айбланаётганини хабар қилди. Гуруҳ аъзоларидан бири Азамат Тўлаганов — Ўзбекистон фуқароси.\nПойтахт полицияси жиноий гуруҳнинг икки аъзоси, жумладан Шамсулло Саидшарифов халқаро қидирувга берилганини қайд этди.\nУюшган жиноий гуруҳ аъзолари ҳақида маълумот жуда кам. Маълумки, улардан энг кичиги, 23 ёшли Сиёвуш Содиқов Тожикистон олий ўқув юртларидан бирининг талабаси, энг кексаси 57 ёшли Бурон Саматов Рудакида ўқитувчи бўлиб ишлаган.\nОзодлик радиосининг тожик хизмати гуруҳ раҳбари Азизи Хонасоз номи билан машҳур 46 ёшли Азизулло Абдуллоев «Бунёдкори аср» компанияси раҳбари эканлигини аниқлади. Компания пойтахт ва унинг атрофидаги турар-жой бинолари қурилиши билан шуғулланади. «Бунёдкори аср» компанияси ходимлари уларнинг раҳбари ҳибсга олинганини тасдиқладилар.\nТожикистон Ички ишлар вазирлигининг Душанбедаги матбуот маркази хабар беришича, Азизулло Абдуллоев 2005 йилда Россияда фирибгарлик ва гиёҳванд моддалар савдоси учун судланган.\nТожикистон афғон гиёҳванд моддаларини Россия ва Ғарбга ташишнинг асосий нуқталаридан биридир. Сўнгги йилларда Тожикистон ҳукумати Афғонистондан «жаҳаннам элексири» контрабандаси камайганини эълон қилди. Бироқ, 14 октябрь куни Тожикистон Миллий Хавфсизлик Давлат Қўмитаси раиси Саймўмин Ятимов Москвада МДҲга аъзо давлатлар хавфсизлик ва разведка хизматлари раҳбарларининг учрашуви чоғида гиёҳвандлик воситалари, қурол-яроғ контрабандаси, сўнгги бир неча ой ичида Афғонистондан Тожикистонга ўқ-дорилар сезиларли даражада ошганини маълум қилди.


09 February 2017 - 8:00\nБу ерга кириш ман қилинган жой бўлиб, жосус деб ушлаб олмасинлар, деган хаёлда шаҳар томонга қайтдим.\nБу мазлумаларнинг ҳолатидан қалбим қон йиғлар эди. Уларнинг овозлари қулоқларим остида жаранглар, ғам-андуҳ билан ёрдам сўраб жовдираган нигоҳлари қалбимга наштардек санчилиб, оғритар ва: “Ҳой Туркистон азаматлари! Ғайрат-шижоатингиз қаерда қолди?! Фарзандларингиз ғайри динлар чангалида топталиб хорланяптику!” — деб нидо қилаётгандек бўларди.\nЮрагим ҳайқириб, ғайратим жўш уриб кетди, лекин қандайдир бемажоллик бутун баданимни ҳолсизлантириб, юм-юм йиғлаб юбордим.\nШаҳарга яқинлашиб, бир тепаликка кўтарилдим. Шаҳарга назар ташлаб масжид ахтардим. Узоқдан чангалзорга туташиб турган бир масжид кўринди. Шу томонга қараб йўл олдим.\nМасжидга келганимда пешиннинг вақти чиқишга оз қолган эди. Масжид қадимий бўлиб, Афғонистондан келиб-кетувчи савдогарлар ва мусофирлар шу ерда истиқомат этардилар. Намозхонларнинг аксарини ҳам афғонийлар ташкил этарди.\nТаҳорат олиб намоз ўқий бошладим. Хаёлимдан ўша бечора мазлумалар ҳеч кетмас эди. Уларнинг қиёфалари бирма-бир кўз олдимдан ўтиб шу ўтирганимча йиғидан тўхтай олмас эдим. Йиғлай, йиғлай ухлаб қолибман. Кўзимни очсам чеккада ўтирган бир киши келиб:\n— Афғонистонга кетасизми? — деб сўраб қолди.\nОғзимдан “Ҳа” деган сўз чиқиб кетди. Хаёлимга келган ўйдан, “ҳа” деганимга афсус эта бошладим. Бу киши ҳам коммунистларнинг одами бўлиши эҳтимоли бор эди.\nЮзимдаги ўзгаришни сезиб, “хотиржам бўл”, — деди-да, орқасидан юришга ишора қилиб юра бошлади.\nАсрни ўқиб масжиддан чиқдик. Шомга яқин бир карвонсаройга етиб бордик. Ичкарида бир жамоа афғонийлар яшар экан. Йўлбошчи ўзини таништирди.\nУ бир афғоний толиби илм бўлиб бир неча йилдан буён йигирматача муҳожирни Афғонистонга ўтказиб қўйган эди.\nМенга қараб: “Иншааллоҳ сизни ҳам дорул-исломга олиб кетаман. Сиздан бошқа яна икки ватандошингиз бор. Эртага кечаси таваккал қилиб чиқиб кетамиз. Эртага шомдан олдин етиб келинг” — деди.


Тошкент шаҳар ҳокими Сергели автобозори қаерга кўчишини маълум қилди\nТошкент шаҳар ҳокими Сергели автобозори қаерга...\n18.06.2018 20:54 1 15267\nАйни дақиқаларда Тошкентдаги ботаника боғида шаҳар ҳокимлиги томонидан ўтказилаётган «Топ 500» бизнес-конференцияси давом этмоқда. Унда «Xabar.uz» мухбирлари ҳам иштирок этмоқда.\nМазкур тадбирда сўзга чиққан Тошкент шаҳар ҳокими вазифасини бажарувчи Жаҳонгир Ортиқхўжаев пойтахтимиздаги айрим бозорлар шаҳар ташқарисига кўчирилишини маълум қилди. Унинг сўзларига кўра, Сергели туманида жойлашган автобозор Тошкент вилояти Чиноз туманига кўчади.\nШунингдек, «Бектўпи» ва «Ўрикзор» бозорлари ҳам шаҳар ташқарисига кўчирилади.\nСиёсат 09/02, 18:59


Толиблар Aфғонистонда янги ҳукумат тузмоқда\n2 Сентябрь 2021 19:19\nKABUL. KAZINFORM - Кобул аэропорти тўлиқ назоратини қўлга киритган толиблар янги ҳукумат таркиби ва шаклини эълон қилишга тайёргарлик кўрмоқда, дея хабар беради Kazinform Euronewsга таяниб.\nОммавий ахборот воситалари бўлажак раҳбарларнинг айримларининг номларини аллақачон билиб олишди: шунинг учун TOLO News маълумотларига кўра, Вазирлар Кабинетини мулла Ҳибатулла Охундзода бошқаради. «Толибон»нинг Олий раҳбари ҳеч қачон очиқ баёнот бермаган ва унинг позицияси сир сақланган.\nKhааmа Press хабар беришича, ҳаракат асосчиларидан бири, ҳозир «Толибон» сиёсий идорасини бошқараётган Мулла Aбдул Ғани Барадар Aфғонистон Ташқи ишлар вазири бўлади. «Толибон»нинг биринчи бошлиғининг ўғли, «мафкуравий ва диний ишлар» ни бошқарадиган мулла Ёқуб Мудофаа вазири лавозимини эгаллайди ва бошқа жангарилар гуруҳи раҳбарининг ўғли Жалолиддин Ҳаққоний Халиф ички ишлар вазирлигини бошқаради.\n«Бу сиёсий инқирозларни ҳал қилиш тажрибасига эга бўлмаган режим. халқаро ҳамжамият «Толибон» ҳукуматига банклар ҳисобига киришни ёпади. Ҳар доимгидек, афғонлар, тобора кўпроқ одамлар қийналмоқда «, - дейди Вудро Вильсон марказининг Осиё дастурлари директори ўринбосари Майкл Кугельман.\nБМТ «Толибон»ни инклюзив ҳукумат тузишга бир неча бор чақирган. Бироқ, Aл -Жазира телеканалига кўра, кабинетга собиқ маъмуриятдан ва аёллардан ҳеч қандай вакил таклиф қилинмайди. Гарчи ўтган ҳафтада аёлларга касалхонага қайтиб ишлашга рухсат берилса ҳам.\nAввалроқ, CNN гуруҳига кирувчи News18, Aфғонистон бошқарув тизими Эронникига ўхшаб кетишини айтган эди: асосий сиёсий ва диний нуфузга эга бўлган олий раҳбар ҳокимиятга келади. Aммо бошқа тафсилотлар ҳозирча йўқ.\n«Толибон» ҳукуматининг якуний таркиби 3 сентябр куни эълон қилиниши кутилмоқда.


“Туронбанк” АТБ ходимлари халқаро хайрия марафонида фаол иштирок этишди - «Туронбанк» АТБ\n“Туронбанк” АТБ ходимлари халқаро хайрия марафонида фаол иштирок этишди\nЯнгиланган сана: 5 Ноябр 2019, 09:32\nЎзбекистон Республикаси Маданият вазирлиги ҳузуридаги маданият ва санъатни ривожлантириш фонди ташаббуси билан бир қатор вазирлик ва идоралар ҳамкорлигида Самарқанд шаҳрида Samarkand Half Marathon – халқаро хайрия марафони ўтказилди. Мамлакатимизда илк бор ташкил этилган мазкур халқаро марафон маданият ва санъат объектларидаги инклюзивлик масалаларига жамоатчилик эътиборини қаратиш, шунингдек, соғлом турмуш тарзини тарғиб қилиш ва спорт туризмини ривожлантиришга қаратилгани билан муҳим аҳамият касб этади. Марафондан тушган маблағ Тошкент шаҳридаги театрлардан бирида тифлошарҳлар ёрдамида саҳна асарлари намойиш этиладиган тажриба лойиҳаси амалга оширишга йўналтирилади. Бу заиф кўрувчи ва кўзи ожиз томошабинларга саҳна асари ҳақида тўлиқ тасаввур ҳосил қилишга имкон беради.\nАйтиш керак, 23 давлатидан келган 1100 нафардан ортиқ спортчи ва ҳаваскорлар билан бирга “Туронбанк” АТБ ходимлари Ислом Каримов кўчасидан 10, 21.1, 2 километр масофада марафонга киришишди. Улар Самарқанд шаҳри кўчалари бўйлаб, жумладан, Регистон мажмуаси, Амир Темур мақбараси, Ҳазрати Хизр масжиди, Хўжа Дониёр ёдгорлиги, Мирзо Улуғбек музей-мажмуаси, Бибихоним масжиди сингари тарихий обидалар олдидан белгиланган масофани босиб ўтдилар.\nМарафон ғолиблари ташкилотчиларнинг пул мукофоти ва эсдалик совғалари билан тақдирланди. Шунингдек, фаол иштирокчилар, энг ёш ва энг кекса марафончилар ҳам муносиб рағбатлантирилди. Шу ўринда қўшимча қилиш жоиз, “Туронбанк” АТБ раҳбарияти ўз ходимларининг спорт билан мунтазам шуғулланишлари учун доимо турли хилдаги тадбирларни ташкил этиб келади. Бу эса уларнинг янада муваффақиятли фаолият юритишларига туртки бўлиши турган гап.\nАвтор: кўрсатилмаган / Манба: кўрсатилмаган / Кўришлар: 253\n1 Июн 2020, 14:21 (GMT+5)


“Қизилқум”дан “Навбаҳор”га расмий мурожаат бўлмаган - PFС "Navbahor"\n“Қизилқум”дан “Навбаҳор”га расмий мурожаат бўлмаган\n2 май куни Sports.uz сайтида Ҳамиджон Актамов билан уюштирилган қисқа интервью эълон қилиниб, унда жумладан, “Навбаҳор” билан беллашувни Наманганда ўтказиб, иккинчи даврада Навоийда ўйин ўтказилиши ҳам мумкин эдими?” дея берилган саволга “Қизилқум” бош мураббийи “Ҳа, мумкин эди. Биз бу ҳақида “Навбаҳор”га таклиф билан чиққандик. Лекин улар нимагадир жавоб бермади”, дея жавоб қайтарган.\nВаҳоланки, ушбу масалада “Навбаҳор” ПФК манзилига “Қизилқум” клуби томонидан ҳеч қандай расмий мурожаат келиб тушмаганди. Акс ҳолда, “Навбаҳор” ПФК бунга тегишли тартибда жавоб қайтарарди.\nТаъкидлаш жоизки, “Навбаҳор” ПФК мамлакатимизда фаолият юритаётган ҳар бир футбол клуби билан ўрнатилган яқин муносабатларни юксак қадрлайди, клубларда йўлга қўйилаётган ижобий ўзгаришларни доимо қўллаб-қувватлайди. Навоийдаги стадион чими таъмирланиши, унинг талаб даражасида бўлиши нафақат “Қизилқум”, балки бошқа барча жамоалар учун ҳам айни муддао, қолаверса, бу бутун ўзбек футболи ривожи учун ҳам хизмат қилади. Зеро, ҳар бир жамоа сифатли майдонда ўйин ўтказишни маъқул кўради.\nБугунги кунда мамлакатимиздаги кўплаб стадионларга жаҳон талабларига мос замонавий чим ётқизилиб, майдон кўркам ва сифатли кўриниш олаётгани қувонарли, албатта. Таъмирлаш жараёнида футбол учрашувларини бошқа майдонга кўчириш зарурати туғилиши ҳам табиий ҳол. Шундай экан, айни вазият вужудга келиб, футбол учрашувларини Наманганда ўтказишга эҳтиёж пайдо бўлса, “Навбаҳор” ПФК раҳбарияти бу борадаги ҳар қандай таклифларни ўрганиб, уларга жавоб беришга тайёрлигини билдирамиз.


610 14:05 12.09.2019\nВа улар: «Жаннатга яҳудий ва насронийлардан бошқа ҳеч ким кирмас», – дедилар. Бу уларнинг хом хаёлларидир. Сиз: «Агар ростгўй бўлсангиз, ҳужжатингизни келтиринг», – деб айтинг.\nЯҳудлар ҳам, насоролар ҳам, жаннат фақат бизники, дейишади. Яҳудлар жаннатга фақат яҳудлар киради, десалар, насоролар жаннатга фақат насоролар киради, дейдилар. Бу уларнинг пуч, хом хаёлларидир. Эй Пайғамбар алайҳиссалом, уларга раддия билдириб айтингки, даъвонгизда ҳақ бўлсангизлар, уни тасдиқлайдиган ҳужжатингизни келтиринглар.\nЙўқ! Ким яхшилик қилган ҳолида юзини Аллоҳга топширса, унга Парвардигори ҳузурида ажр бордир. Уларга хавф йўқ ва улар хафа ҳам бўлмаслар.\nЖаннатга Аллоҳга юзланиб, холис У Зот учун амал қиладиган ва шу ихлоси билан бирга ибодатини Пайғамбар алайҳиссалом олиб келган кўрсатмаларга тўла мувофиқ тарзда адо этадиган одамларгина киради. Ҳа, қайси тоифадан бўлишининг аҳамияти йўқ. Асосийси амалининг ихлос билан ва Пайғамбар алайҳиссаломнинг кўрсатмаларига мувофиқ бўлиши. Уларнинг савоби Парвардигорнинг ҳузуридадир. Уларни охиратда ҳеч қандай хавф кутаётгани йўқ. Улар шу дунёда эриша олмай қолган нарсалари учун хафа ҳам бўлмайдилар. Бу мақом Муҳаммад алайҳиссалом пайғамбар бўлиб юборилганларидан кейинги мусулмонларгагина насиб этди.\nҲамма иш Аллоҳнинг қўлида. Шариатини ҳам, ҳукмини ҳам истаганича ўзгартираверади. Истаганини ўз ҳолида қолдиради. Ҳамма иш У Зотнинг илми ва ҳикматига қараб бўлади.\nАллоҳ бу умматни иймон ва Пайғамбар алайҳиссаломга эргашишдек улуғ неъмат билан сийлади ва хослади. Шунинг учун аҳли китоблар унга жуда қаттиқ ҳасад қиладилар ва олдингидек кофир ҳолига қайтишини истайдилар.\nЯҳудийлар: «Насронийлар арзимас нарсададирлар», – дедилар. Насронийлар: «Яҳудийлар арзимас нарсададирлар», – дедилар. Ҳолбуки, улар китоб тиловат қилурлар. Шунингдек, билмайдиган кимсалар ҳам уларнинг гапига ўхшаш гап айтдилар. Бас, уларнинг ўзаро ихтилоф қилиб ўтган нарсалари ҳақида Аллоҳ қиёмат кунида ҳакамлик қилади.\nЯҳудлар насороларнинг дини тўғри эмас, десалар, насоролар яҳудларнинг дини тўғри эмас, дейдилар. Ҳолбуки, ҳар иккиси ҳам Аллоҳ ўзларига нозил қилган китобларни ва уларда битилган беистисно ҳамма пайғамбарларга иймон келтириш ҳақидаги буйруқни ўқийдилар. Бу ишлари билан улар ҳамма пайғамбарларни ҳам, уларга нозил қилинган китобларни ҳам инкор қиладиган, китоб ўқимаган, саводсиз мушрикларга ўхшайдилар. Аллоҳ таоло улар орасидаги ихтилофни қиёмат куни Ўзининг одил ҳукми билан ажрим қилади. Нажот беистисно ҳамма пайғамбарларга иймон келтиришда эканини англатувчи бу одил ҳукмни Раҳмли Зот бандаларига баён қилиб қўйган.\nوَمَنۡ أَظۡلَمُ مِمَّن مَّنَعَ مَسَٰجِدَ ٱللَّهِ أَن يُذۡكَرَ فِيهَا ٱسۡمُهُۥ وَسَعَىٰ فِي خَرَابِهَآۚ أُوْلَٰئِكَ مَا كَانَ لَهُمۡ أَن يَدۡخُلُوهَآ إِلَّا خَآئِفِينَۚ لَهُمۡ فِي ٱلدُّنۡيَا خِزۡيٞ وَلَهُمۡ فِي ٱلۡأٓخِرَةِ عَذَابٌ عَظِيمٞ\nАллоҳнинг масжидларида Унинг исми зикр қилинишини ман этган ва уларни бузишга ҳаракат қилгандан ҳам золимроқ одам борми? Ана ўшалар у жойларга фақат қўрққан ҳолларидагина киришлари керак эди-ку! Уларга бу дунёда хорлик, охиратда эса улуғ азоб бордир.\nАллоҳнинг масжидларидан одамларни тўсадиган, уларда бўладиган зикр, Қуръон тиловати ва ибодатга қаршилик қиладиган кимсалардан кўра золимроқ одам йўқ. Аслида улар масжидларга қилмишлари туфайли қўрқиб-қалтираб киришлари керак эди. Улар бу дунёда мўминлар тарафидан хор-шарманда қилинадилар, охиратда эса Аллоҳ тарафидан улкан азобга йўлиқадилар.\nМашриқ ҳам, мағриб ҳам Аллоҳникидир. Бас, қай тарафга юз бурсангиз, ўша жой Аллоҳнинг тарафидир. Шубҳасиз Аллоҳ (ҳамма томонни) қамраб олгувчи Билимдондир.\nМашриқу мағриб ва улар орасидаги ҳамма нарса Аллоҳнинг мулкидир. Бандаларини Ўзи истаган ишга буюради. Қайси тарафга юзлансангизлар, ўша тарафда Аллоҳни топасизлар. Байтул-мақдис ёки Каъба тарафга юзланишга буюрган, холос. Хато қилиб ёки имконсизлиги туфайли бошқа тарафга юзланиб қолсангизлар, зиёни йўқ. Чунки тарафларнинг ҳаммаси Аллоҳники. Аллоҳ бутун халқини Ўз раҳмати ва тавфиқига буркаган, халқининг ниятларини ҳам, амалларини ҳам билиб турадиган буюк Зотдир.\nУлар: «Аллоҳ фарзанд тутди», – дерлар. У Зот (бундай нуқсондан) покдир. Албатта, осмонлару ердаги барча нарсалар Уникидир. Ҳамма Унга бўйсунувчидир.\nЯҳудлар ҳам, насоролар ҳам, мушриклар ҳам Аллоҳнинг боласи бор, дейишади. Аллоҳ бундай нуқсондан пок Зот. У махлуқотларидан беҳожат. Фарзанд тутиш эса болага муҳтожнинг иши. Осмонлару ердаги барча нарса Унинг мулки. Ҳамма халойиқ У зотнинг бўйсунувчи бандалари. Уларни Ўзи истаганидек тасарруф қилади.\nУ осмонлару ерни пайдо қилувчидир. Бирор ишни қилмоқчи бўлганида, унга: «Бўл!» деса, бўлаверади.\nҲар қандай нуқсондан пок Аллоҳ еру осмонлар ва улар орасидаги нарсаларни йўқдан бор қилди. Аллоҳ бир ишни истаса, "Бўл", дейди ва у Аллоҳ айтганидек бўлади. Унинг фармони ва ҳукмини ҳеч ким рад эта олмайди.\n6-қисм 7-қисм 8-қисм 9-қисм 10-қисм


ОҚИБАТИНИ ЎЙЛАМАЙ жиноятга қўл урган йигит ҳуқуқ\nГлавная / Ҳуқуқ / ОҚИБАТИНИ ЎЙЛАМАЙ жиноятга қўл урган йигит\nОҚИБАТИНИ ЎЙЛАМАЙ жиноятга қўл урган йигит\n... Жорий йил 21 март куни соат 15:00- ларда у Урганч шаҳридаги “Ашхабад” маҳалласида жойлашган А.Шерназаровга тегишли кўмир сақланадиган омборхонага ғайриқонуний равишда кириб, ҳар кг.нинг баҳоси 500 сўм бўлган 60 тонна кўмир маҳсулотларини юк автомашиналарига ортиб кетади. Орадан ҳафта ўтмаёқ, у яна шу манзилда пайдо бўлади. Нафси ҳаккалак отган кимса яна шу кишининг, бу гал 75 тонна кўмирини талон-тарож қилиб, қасддан ўғирлик жиноятини содир қилади. Судда ўзганинг анча миқдордаги 67.500.000 сўмлик жами 135 тонна кўмир маҳсулотини яширин тарзда ўғирлаб кетгани аниқланади.\nБу кимса ким экан, деб ўйларсиз. Сизу биз билан бир туманда, кейинроқ эса Урганч шаҳрида яшаётган Шокир Раҳимов дастлаб, суд мажлисида айбига иқрорлик билдирмайди. Аксинча, давлат рўйхатидан ўтмай кўмир маҳсулоти олиб-сотиш билан шуғулланиши аниқланади.\nХуллас, жиноятга жазо муқаррарлиги ашёвий далиллар ва гувоҳлар кўрсатмасига асосан исботини топди. Унга Республика жиноят кодексининг 169-моддаси 2-қисми “б”, “г” бандлари билан уч йил муддатга озодликни чеклаш жазоси тайинланди.\nХулоса шуки, “молингга маҳкам бўл, қўшнингни ўғри тутма” деганларидек, ҳар ким ўзининг мол-мулкига эҳтиёт бўлса, ўғри остонангизга асло йўламайди.\nЖиноят ишлари бўйича Хива туман\nсуди девонхона мудири.


Бугунги жума мавъизаси: «Ислом динида инсон қадри» – Alhidoya.uz\nМуҳтарам жамоат! Аллоҳ таоло инсон зотини барча жонзотлардан афзал қилиб яратган. Ҳатто фаришталарини ҳам ҳазрати Одам алайҳиссаломга таъзим қилишга буюрган. Аллоҳ таоло одамзодга бутун борлиқни бўйсундириб қўйиш билан бирга, барча мавжудотларни инсон манфаатига хизмат қилдириб қўйган. Қуёш айнан инсонни иситиб, ер юзида ҳаётни таъминлаш учун нур сочса, тунда инсонлар учун ой зиё сочади. Аллоҳ таоло Қуръони каримда шундай марҳамат қилади:\nوَلَقَدْ كَرَّمْنَا بَنِي آدَمَ وَحَمَلْنَاهُمْ فِي الْبَرِّ وَالْبَحْرِ وَرَزَقْنَاهُمْ مِنَ الطَّيِّبَاتِ وَفَضَّلْنَاهُمْ\nعَلَى كَثِيرٍ مِمَّنْ خَلَقْنَا تَفْضِيلًا\nУшбу маънога Қуръони каримда қуйидагича ишора қилинади:\nأَلَمْ تَرَوْا أَنَّ اللَّهَ سَخَّرَ لَكُمْ مَا فِي السَّمَاوَاتِ وَمَا فِي الأَرْضِ وَأَسْبَغَ عَلَيْكُمْ نِعَمَهُ ظَاهِرَةً وَبَاطِنَةً\nяъни: “(Эй, инсонлар!) Аллоҳ осмонлар ва Ердаги барча нарсаларни сизларга бўйин сундириб қўйганини ва сизларга барча зоҳирий ва ботиний (моддий ва маънавий) неъматларини комил берганини кўрмадингизми?!” (Луқмон сураси 20-оят).\nСаъдий Шеърозий раҳимаҳуллоҳ ўзларининг “Гулистон” асарида ушбу маънони қуйидагича изоҳлаганлар:\n1) اَبْرُ و بَادُ و مَهُ و خُورْشِیْدُ و فَلَکْ دَرْکَارَنْدْ تَا تُو نَانِی بَه کَفْ آرِی وَبَه غَفْلَتْ نَخُورِی\n2) هَمَه اَزْ بَحْرِ تُو سَرْگَشْتَه وَفَرْمَانْ بَرْدَارْ شَرْطِ اِنْصَافْ نَبَاشَدْ کِه تُو فَرْمَانْ نَبَرِی\nСиз бир бурда нонни топиб, ғафлатда эмаслигингиз учун булут, шамол, ой, осмону фалаклар хизматдадур;\nБарча Аллоҳ яратган нарсалар сиз учун хизматда ва Аллоҳнинг буёруғига итоатда. Шундай экан, Сизни итоатда бўлмаслигингиз инсофдан бўлмайди.\nАллоҳ таоло Ўз иродаси ва қудрати ила инсонни ақлли қилиб яратди. Шунинг учун ҳам динимиз ақл ривожи ва тараққиётига катта аҳамият беради. Зеро, Қуръони каримнинг жуда кўп ўринларида инсонлар ақл юритишга, фикрлашга, назар солиш ва ибрат олишга ундалади. Ақл юритмайдиган кишилар эса, қаттиқ танқид остига олинади:\nإِنَّ شَرَّ الدَّوَآبِّ عِنْدَ اللَّهِ الصُّمُّ الْبُكْمُ الَّذِينَ لاَ يَعْقِلُونَ\nяъни: “Аллоҳнинг наздида жонзотларнинг энг ёмони бу ақлни ишлатмайдиган “кар” ва “соқов”лардир”, – дейилган (Анфол сураси 22-оят).\nФаришталарни Аллоҳ таоло фақат тоат-ибодат ва баъзи махсус вазифаларни адо этиш учунгина яратган. Шунинг учун уларда ақл бору, лекин нафсу ҳаво йўқ. Ҳайвонотда эса нафсу шаҳват бору, лекин ақл йўқ. Аммо одамзодда ақл ҳам бор, нафсу шаҳват ҳам бор. Ақл уни тўғри йўлга, савобли ишларга бошласа, фаришталардан ҳам олий мақомда бўлади. Агар инсон ақлини ишлатмаса, Роббисининг кўрсатмаси асосида ҳаёт кечирмаса, ҳайвондан ҳам тубан бўлиб кетади. Буни ҳозирги замонимизда айрим юртларнинг ғайри инсоний муносабатларни ҳам маъқуллашидан гувоҳи бўлиб турибмиз.\nМуҳтарам жамоат! Ислом динига кўра барча инсонлар баробар, бир-бирларига биродардирлар. Улардан бири бошқасидан ҳеч нарсада – на бойликда, на мансабда, на чиройи, на хушбичим гавдаси билан, на жамиятда тутган ўрни билан устун бўла олади. Аллоҳ наздида инсонларнинг энг улуғи фақат Унинг ўзидан қўрқадиган тақводорларидир. Аллоҳ таоло бу ҳақда шундай дейди:\nяъни: “Эй, инсонлар! Дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик. Албатта, Аллоҳ наздида (энг азизу) мукаррамроғингиз тақводорроғингиздир. Албатта, Аллоҳ билувчи ва хабардор зотдир” (Ҳужурот сураси 13-оят).\nШунинг учун ҳам динимизда одамларни ирқий мансублиги ва танасининг ранги бўйича бир-биридан афзал кўришни тақиқлайди. Машҳур саҳобалардан бири Абу Зарр Ал-Ғифорий разияллоҳу анҳу бир қора танли қулларидан аччиқланиб, онаси ҳам қора экани билан айблаганларида Расулуллоҳ саллаллоҳу алайҳи васаллам бундан қаттиқ ғазабланганлар ва шундай деганлар:\n﴿ يا أبَا ذَرٍّ أعَيَّرْتَهُ بأُمِّهِ؟! إنَّكَ امْرُؤٌ فِيكَ جَاهِلِيَّةٌ ، إخْوَانُكُمْ خَوَلُكُمْ، جَعَلَهُمُ اللَّهُ تَحْتَ أيْدِيكُمْ، فمَن كانَ أخُوهُ تَحْتَ يَدِهِ، فَلْيُطْعِمْهُ ممَّا يَأْكُلُ، ولْيُلْبِسْهُ ممَّا يَلْبَسُ، ولَا تُكَلِّفُوهُمْ ما يَغْلِبُهُمْ، فإنْ كَلَّفْتُمُوهُمْ فأعِينُوهُمْ ﴾\nяъни: “Эй Абу Зарр! Сен уни онаси билан айбладингми?! Сенда жоҳилият одати бор экан! Қулларингиз биродарларингиздир. Аллоҳ уларни қўл остиларингизда қилиб қўйди. Кимнинг биродари қўл остида экан, ўзи еган таомдан уни ҳам едирсин, кийган кийимидин кийдирсин. Уларга оғир келадиган ишларни буюрманглар. Агар оғир ишга буюрсангизлар, уларга ёрдам беринглар”, дедилар”, – дедилар (Имом Бухорий ривоятлари).\nДунё тарихида Исломдан бошқа ҳеч бир дин ва таълимот хизматкорини хожасига биродар деб атамаган. Ушбу ҳадиси шарифдан киши қўл остидаги ходим, ишчиларига нисбатан қандай муносабатда бўлиши кераклиги ҳақида аниқ кўрсатмалар берилган.\nМуҳтарам азизлар! Маълумки, тарихда қуллар ва чўрилар бўлган. Ислом қулликка қарши курашиб, унинг олдини олиб келган умуминсоний дин ҳисобланади. Динимиз қулдорликни йўқотиш мақсадида жуда катта ва улуғ ишларни жорий қилган. Жумладан, ҳадисларда садақанинг энг афзали қул озод қилиш экани таъкидланган.\nҚулдорлик ҳозирда қолмаган. Лекин афсуски, ҳозирги кунда одам савдоси билан шуғулланиб, ҳур-озод инсонларни қул қилиб сотиш ёки айрим оналикка нолойиқ аёллар ўзларининг мурғак фарзандларини сотиш ҳолатлари учраб турибди. Ваҳоланки, динимиз инсонни сотишдан, уни хўрлашдан, қул қилишдан қатъий қайтаради. Абу Ҳурайра разияллоҳу анҳудан ривоят қилинган ҳадисда Расуллуллоҳ саллаллоҳу алайҳи васаллам шундай деганлар:\n﴿ قَالَ اَللَّهُ عز وجل: ثَلَاثَةٌ أَنَا خَصْمُهُمْ يَوْمَ اَلْقِيَامَةِ: رَجُلٌ أَعْطَى بِي ثُمَّ غَدَرَ, وَرَجُلٌ بَاعَ حُرًّا فَأَكَلَ ثَمَنَهُ وَرَجُلٌ اِسْتَأْجَرَ أَجِيرًا فَاسْتَوْفَى مِنْهُ وَلَمْ يُعْطِهِ أَجْرَهُ ﴾ (رَوَاهُ الإمَامُ مُسْلِمٌ)\nяъни: “Аллоҳ таоло айтди: “Мен Қиёмат кунида уч тоифа кишига душманман: (Биринчиси:) менинг номим билан қасам ичиб, сўнг хиёнат қилган киши; (Иккинчиси) ҳур одамни сотиб, пулини еган киши; (Учинчиси:) бир инсонни ишлатиб, ҳақини бермаган кишидир” (Имом Муслим ривоятлари).\nОчиқкўнгил юртдошларимизга, катта ҳаёт остонасида турган ёшларга қарата айтамизки: “Қадрингизни билинг, илм ва ҳунар ўрганинг!”. Ҳақиқатни билган, қалби уйғоқ киши нафсини жиловлай олади. Ризқ Аллоҳдан эканига имон келтириб, ёмонларнинг ваъдасига алданмайди.\nМуҳтарам азизлар! Динимизда инсоннинг жони, эътиқоди, ақли, моли ва обрўсини сақлаш муҳим ўрин тутади. Пайғамбаримиз алайҳиссалом бу ҳақда шундай дейдилар:\n﴿ أَيُّهَا النَّاسُ، إِنَّ دِمَاءَكُمْ وَأَمْوَالَكُمْ وَأَعْرَاضَكُمْ عَلَيْكُمْ حَرَامٌ ﴾\nПайғамбаримиз алайҳиссаломнинг юқоридаги муборак насиҳатларидан хабари йўқ баъзи ёшлар ижтимоий тармоқлар орқали тўғри келган кимсани ғийбат ва бўҳтон қилиб, қанчадан-қанча мусулмонларнинг обрўсини тўкиб, гўё ижтимоий тармоқлар орқали ғийбат ва бўҳтон қилишга рухсат бордек, ҳаром иш қилмоқдалар. Ваҳоланки, ғийбат ижтимоий тармоқда бўладими ёки ундан бошқа жойда бўладими, фарқи йўқ – ҳаромдир.\nХулоса қилиб айтганда, Аллоҳ таоло инсониятни қанчалар азизу мукаррам қилиб яратган бўлса, одамизот шу қадр қимматини сақлаши, Роббиси уни нима учун яратганини мулоҳаза қилиб, Унга ибодат қилиши ҳамда ер юзини обод қилиши лозим. Бунинг учун эса, Аллоҳ таолони таниши, У Зот буюрганидек ҳаёт кечириши, ўзи учун керакли бўлган фойдали илмларни эгаллаши керак. Ҳасан Басрий раҳматуллоҳи алайҳ: “Эй, Раббимиз, бизга бу дунёда ҳам яхшилик ато этгин, охиратда ҳам яхшилик (ато этгин) ва бизни дўзах азобидан асрагин” (Бақара сураси, 201-оят) деган ояти каримани: “Дунёдаги яхшиликдан мурод илм ва ибодат, охиратдаги яхшилик эса жаннатдир”, деб тафсир қилганлар.\nМуҳтарам азизлар! Ватан сарҳадлари дахлсизлигини таъминлаш, юрт шаъни ва ор-номусини кўз қорачиғидек асраб-авайлаш шу заминда яшаётган ҳар бир имонли, эътиқодли ва ихлосли фарзанднинг муқаддас бурчидир. Шуни алоҳида таъкидлаш жоизки, тинчликни сақлаш, мустақиллигимизни янада мустаҳкамлаш, юртимиз барқарорлиги ва хавфсизлигини таъминлашда миллий армиямизнинг алоҳида ўрни бор.\n﴿عَيْنَانِ لَا تَمَسُّهُمَا النَّارُ: عَيْنٌ بَكَتْ مِنْ خَشْيَةِ اللهِ وَعَيْنٌ بَاتَتْ تَحْرُسُ فِي سَبِيلِ اللهِ﴾) رواه الإمام الترمذي).\nБугун юртимизда “Ватан ҳимоячилари куни” сифатида нишонланади. Дарҳақиқат, Ватан – муқаддас макон. Уни ҳимоя қилиш, душманлардан асраш, унинг равнақи ва фаровонлиги йўлида хизмат қилиш – ҳар бир инсон учун ҳам фарз, ҳам қарздир. Киндик қони тўкилган Ватанни, шу мустақил юртни кўз қорачиғидай асраб-авайлаш инсон учун гўё ўз оиласини, шаънини, ор-номусини, имон-эътиқодини ҳимоя қилиш кабидир.\nМуҳтарам азизлар! Сўзимиз сўнгида яна бир бор бугунги кунда долзарб бўлган соғлиқ-саломатлик мавзусига бироз тўхталмоқчимиз.\nСоғлиқни сақлаш соҳаси мутахассислари кузатишлар ва изланишлардан кейин коронавирус – COVID-19 касаллигидан сақланишнинг энг самарали воситаси вакцина олиш экани тўғрисида хулосага келдилар.\nДинимиз кўрсатмаларида инсон ўз соғлиғи ҳамда жамият саломатлигини асраши лозимлиги таъкидланади. Шариатимизда инсонларга зарар етадиган ҳолатларда шариатимиз зарарни даф қилиш сабабларини қўллашга буюради. Шундай экан вакцина олиш зарурати бир неча жиҳатлар билан таъкидланади.\nБиринчидан, Аллоҳ таоло ҳар бир дарднинг шифосини ҳам берган. Бу ҳақда Пайғамбаримиз алайҳиссалом шундай деганлар:\n﴿ مَا أنْزَلَ اللهُ دَاءً إلَّا أَنْزَلَ لَهُ شِفَاءً ﴾ (أَخْرَجَهُ الإِمَامُ البُخَارِيُّ)\nяъни: “Аллоҳ таоло ҳар бир касалликка шифосини туширгандир” (Имом Бухорий ривояти).\nИккинчидан, баъзи кишилар касал эмаслигини рўкач қилиб, вакцина олишга бепарво бўладилар, ваҳоланки шариатимизда беморликдан аввал ундан сақланишга буюрилган. Бу ҳақда уламоларимиз шундай деганлар:\nالوِقَايَةُ خَيْرٌ مِنَ العِلاَجِ\nяъни: “Касалликдан сақланиш уни даволашдан яхшироқдир” (“Ал-Фиқҳул исломий ва адиллатуҳу” китоби).\nДемак, бемор бўлмаган кимсалар ҳам касаллик тегишининг олдини олиши ва шунга сабаб бўладиган муолажаларни қилиши динимиз талабидир.\nҚолаверса, ҳозирги кунда Ҳаж ва Умра зиёрати сафарини режалаштираётган кишилардан ҳам биринчи навбатда вакцина билан эмланган бўлиши талаб қилинмоқда. Қолаверса, дунёнинг ҳар қандай давлатига бормоқчи бўлган кишидан вакцина билан эмланганлик сўралмоқда.\nХулоса шуки, ҳозирги кунда давлатимиз томонидан фуқароларимизга етказиб берилаётган вакциналарни олишимизга динимиз рухсат беради. Эмланиш шаръан жоиз, чунки бу даволанишнинг бир кўринишидир.\nАллоҳ таоло юртимизни турли ёмон кўзлардан асрасин! Ҳаммамизни оқибатимизни хайрли қилсин, халқимиз фаровонлигини бундан ҳам зиёда айласин! Омин!\nКалит сўзлар: жума мавъизасиИслом динида инсон қадри\nБугунги жума мавъизаси «Оила мустаҳкамлиги – жамият фаровонлиги»


«Уларга қачонлардир одам бўлмайсан, дейишганди». Жаҳон юлдузларининг ҳеч қачон таслим бўлмасликка ундовчи ҳикоялари (фото) - Daryo\n20:56, 18.09.2021 24909\n«Сен одам бўлмайсан!». Ушбу сўзлар нафақат карьера, балки бутун ҳаётни ҳам барбод қилиши мумкин. Аксарият инсонлар умри давомида бу иборани кўп эшитган ва унинг қанчалар оғир ботганини ҳам яхши эслайди. Шунинг учун бундай сўзларни айтганда, бир кун қаттиқ афсусланиб қолишни унутмаслик лозим. Масалан, режиссёрлардан бири Харрисон Фордга ҳеч қачон кино юлдузи бўла олмаслигини айтган. Ёки RSO Records лейбл бошлиғи Боно билан ҳамкорлик қилишдан бош тортган, орадан кўп ўтмай лейбл ўз фаолиятини тўхтатган, У2 гуруҳи эса рейтингнинг энг юқори поғонасига кўтарилган. Шунинг учун ҳам рад этилганда дарров таслим бўлмаслик керак. Қуйида имконият берилмаган бўлса-да, олға интилган 12 та юлдузнинг рағбатлантирувчи ҳикоясини эътиборингизга ҳавола этамиз.\nГолливуднинг энг муваффақиятли актрисаларидан бири карьерасининг бошида катта қийинчиликларга дуч келган. Актриса ҳаттоки бир маротаба ролдан ҳам қуруқ қолган, чунки бош ролни ижро этган актёр унинг ўрнига бошқа партнёрни афзал кўрган. Яна бир қанча рад жавоблар актрисанинг паст бўйи, ўта шаддодлиги ҳамда ёш аёл образини ижро этиш учун ҳам жуда ақлли кўриниши билан боғлиқ эди.\n«Бу рад жавоблар мени қаттиқ ранжитган эди, уларни ҳисобимга олиб қўярдим ва 20 ёшимда тез-тез юракдан йиғлаб юборардим», – деб ёзади Риз ўзининг Instagram саҳифасида. Аммо яқинда Forbes уни дунёнинг энг бой актрисаси деб топди. Журналистлар Уизерспуннинг бойлигини 400 миллион долларга баҳолаган.\n1966 йилда ёш актёр «Карусел устидаги ўлдирувчи жазирама» фильмида эпизод ролни ижро этган. Форд бу иши учун 150 доллар олган ва режиссёр унга ҳеч қачон юлдуз бўла олмаслигини айтган. Орадан 15 йил ўтиб, Харрисон аллақачон «Юлдузлар жанги» картинасидаги Хан Соло роли туфайли машҳурликка эришиб бўлганида, бир вақтлар унга қизил чизиқ тортишга тайёр бўлган режиссёрни ресторанда учратиб қолади. Шунда официантлардан бири актёрга «Қозониладиган муваффақиятни бой бердим» деб ёзилган қоғозни тутқазади. «Мен ортимга ўгирилдим, аммо ташриф буюрганларнинг орасида қайси бири режиссёр эканлигини аниқлай олмадим», – дейди Форд интервьюларининг бирида.\nЭндигина 26 ёшга кирган Жижи машҳур ва жуда муваффақиятли супермодель. Лекин у бир пайтлар волейбол билан жиддий шуғулланган, шу туфайли унинг мушаклари бўртиб кетган. Бу Жижининг ўзига ёқса-да, машҳур журналларнинг муқоваларида пайдо бўлиш ва подиумда юришни хоҳлаганида, унга жуда ҳам кўп вазн йўқотиши кераклигини тавсия қилишади.\n«Туни бўйи йиғлар эдим. Онам бизга керакли агентликни топамиз, дер эди ва топди ҳам». Жижи 2011 йилда IMG Моdels билан шартнома тузишга муваффақ бўлган, шу билан бирга, ўз вазнини ҳам сақлаб қолган.\nЙўлнинг бошида амбицияли жамоа жиддий қабул қилинмаган. Улар 43 марта овоз ёзиш студияларидан рад жавобини эшитган, лекин таслим бўлмаган. Warner Bros. Records мусиқачиларга услубни классик рокка алмаштиришни маслаҳат берган, лекин гуруҳ рози бўлмаган. Охири Линкин Парк Hybrid Theоry альбомини тақдим этди ва у 2001 йилнинг энг кўп сотилган альбомига айланди.\nНозик ва қорамағиз қизга қачонлардир актрисаликка тўғри келмаслигини, чунки у чиройли эмаслигини айтишган. У кастингда режиссёрдан бу каби оғриқли сўзларни эшитганида 15-16 ёшда эди. Кейин ҳам Вайнона буни бир неча бор эшитди, лекин руҳиятини туширмади, чунки ота-онаси туфайли у гўзал бўлишдан кўра инсон бўлиш муҳимроқ эканини биларди. Натижада кўпчилик Френсис Форд Копполанинг «Дракула» фильмида Райдернинг ижросига қойил қолди.\nКанье Уэстнинг ўзи реп куйламасидан аввал муваффақиятли продюсер бўлган. Аммо ҳеч ким унинг реп ижрочиси сифатида кўришига ишонмасди, ҳатто мусиқачи овоз ёзиш студияларидан бир неча маротаба рад жавобини олган. Бир куни Деф Жам лейбли мусиқачи билан ҳамкорлик қилишга рози бўлди. Натижада Уэст 22 та «Гремми» мукофотини қўлга киритди ҳамда ғолиб бўлган номинациялар, ҳип-ҳоп мусиқачилари ва ёши санъаткорлари орасида рекорд ўрнатди.\nБиографик маълумотларга қараганда, француз модели ва актрисаси карьерасини ноаниқ тарзда бошлаган. Агентликлардан бирининг фотографи Корсикада оиласи билан дам олаётган 15 ёшли Летицияни кўриб қолган. Биринчи муваффақиятли фотосурат кастингидан бир неча ҳафта ўтгач, қиз подиумда юриб, Жан-Поль Готе кийимларини намойиш этган. Аммо моделнинг ўзи унинг ташқи кўринишини тез-тез танқид қилишганини эслайди. У стандарт ўлчовлардан – баландлиги 172 см ва қомати билан фарқ қилар эди. «Мен моделлик фаолиятимни бошлаганимда ҳамма мени ўзгартиришга уринди: улар мени жуда семиз ва кичкина, деб билди. Шунингдек, тишимни ҳам тўғрилашга ҳаракат қилишди. Мен эса ўзлигимча қолишдан фахрланаман».\nАжойиб актёр ва режиссёрнинг кекирдаги ҳаддан ортиқ бўртиб чиқиши туфайли карьераси бошланмасданоқ тугади. Иствуднинг ҳамкасби Берт Рейнолдс Universal Pictures кинокомпанияси 1959 йилда иккисининг шартномаси ҳам қандай бекор қилинганини эслайди: «Клинт ишдан бўшатилди, чунки унинг кекирдаги жуда бўртиб чиқиб кетганди. Шунингдек, у жуда секин гапирарди ва тиши ҳам синган эди». Мен студиядаги ходимлардан «Нима учун мени ишдан бўшатдингиз?» деб сўраганимда, «Сиз қандай ўйнашни билмайсиз», деб жавоб қайтаришди. Шундан сўнг Рейнолдс Иствудга кекирдакдан ҳеч қачон қутула олмаслигини, аммо актёрлик маҳоратини ўрганиши мумкинлигини айтди. Натижада ишдан бўшатилганлар ҳам ҳақиқий юлдузга айланди.\nБир қанча мусиқий мукофотларнинг ғолибаси бир вақтлар мактаб хорига қабул қилинмаган. Мусиқа ўқитувчисига Шакиранинг овози ёқмаган, у қизнинг овозини эчкининг маърашига ўхшашини айтган. Бир неча йил ўтгач, қўшиқчи Hips Don’t Lie таронасини чиқарди, бу XXI асрнинг энг кўп сотилган альбомига айланди.\n«Яхши ниятли инсонлар» туфайли дунёнинг энг машҳур моделининг карьерасини барбод бўлишига бир бахя қолган. Унга 14 ёшида ҳеч қачон шоу-бизнесда муваффақият қозонмаслигини айтишган, чунки унинг кўзлари жуда кичкина, бурни эса катта эди. 2016 йилда Жизель Бюндхен энг кўп йиллик даромадга эга модель сифатида Гиннеснинг рекордлар китобига кирди.\n1979 йилда RSO Records лейбл раҳбари Александр Цинклер 19 ёшли Бонога рад жавобини ёзди ва юборилган тарона ҳозирги пайтда мос келмаслигини таъкидлади. Бир йил ўтгач, U2 гуруҳи Island Records билан шартнома имзолади, Rolling Stone версиясига кўра, тез орада чиқарилган Boy альбоми «Ҳамма вақтнинг энг буюк 500 та альбоми»га киритилди. RSO Records 1983 йилда фаолият юритишни тўхтатди. Худди шу йили У2 ўзининг учинчи Wаr альбомини чиқарди.\nФото: Nicki Swift\nБенкс моделлик билан 15 ёшидан бери фаолият юритиб келган, лекин 21 ёшга тўлганида агентлик қизнинг семириб кетганини ва кўплаб дизайнерлар у билан ҳамкорлик қилишдан бош тортганини маълум қилган. Хафа бўлган Тайра диета қилишни хоҳлайди, лекин онаси пицца ейишни буюради. У қизини моделлик учун очидан ўлишни хоҳламас эди. Бироз вақт ўтиб, Victoria’s Secret Тайра билан 10 йиллик шартнома тузади.\nМуваффақиятга эришишига яқинлари ҳам ишонмаган юлдузлар (фото)\nАрзимаган пул учун рол ўйнашга рози бўлган актёрлар (фото)\n19:09 Бугун 547\n18:59 Бугун 1721\n18:38 Бугун 2118\n18:17 Бугун 3761\n19:23, 28.01.2022 95326\n11:52 Бугун 86988\n22:25, 27.01.2022 80806\n08:31, 28.01.2022 78503


Иқтисодий алоқаларни янада мустаҳкамлаш йўлида\nИқтисодий алоқаларни янада мустаҳкамлаш ...\nКўргазманинг очилишида Самарқанд вилояти ҳокими Эркинжон Турдимов ҳамда Суғд вилояти раиси Ражаббой Аҳмадзода сўзга чиқиб, ўзбек ва тожик халқлари ўртасида ҳамкорликнинг қайта тиклангани ҳамда бунинг натижасида вилоятлараро маданий-маърифий, иқтисодий алоқаларнинг йўлга қўйилганини мамнуният билан таъкидлашди.\nСамарқандда шу йилнинг апрель ойида икки вилоят ишбилармонлари ўртасида ўтказилган бизнес-форум доирасида 107 миллион долларлик 142 шартнома ҳамда 27 меморандум имзоланган эди. Ҳар куни “Жартепа” чегара божхона постидан ўртача 2000-2200 нафардан зиёд фуқаролар ўтиб-қайтмоқда. Фуқароларнинг божхона назоратидан ўтишлари учун барча шарт-шароитлар яратилган.\nСуғдда ўтказилган ярмаркада икки вилоят тадбиркорлари 55 млн долларлик 35 та шартнома имзолашди.\nКўргазмани айланар эканмиз, икки давлат ишбилармонларининг ўзаро мулоқотига, ўтган сафарги кўргазмадан кейин амалга оширилган ишларга назар ташлаб, ҳамкорликда режа тузаётганига гувоҳ бўлдик.\n- Жинси матосидан қарийб 20 турдаги либослар тикамиз, - дейди Суғддаги “CATH” корхонаси бўлим бошлиғи А.Акмалов. – 99 фоиз маҳсулот хорижга экспорт қилинади. Самарқандда ўтказилган кўргазмада ҳам қатнашиб, бизнинг йўналишда иш олиб борадиган “Afrosiyob Jeans” корхонаси фаолияти билан яқиндан танишган эдик. Уларга жинси матоларини сотиш бўйича ўз таклифларимизни билдирдик.\n- Ҳамкорлик муносабатлари яхшиланганидан сўнг Суғддаги дўконларда Ўзбекистон, хусусан Самарқандда ишлаб чиқарилган озиқ-овқатлар, масалан, пишлоқ ва колбасалар пайдо бўлди, - дейди Хўжандда истиқомат қилувчи уй бекаси Санобар Ҳакимова. - Уларни кўпчилик севиб истеъмол қиляпти.\n- Кўргазмадаги ҳар бир маҳсулот ўзига хос, айниқса, гиламларнинг сифати ва нақшларига мафтун бўлдим, - дейди Хўжанддаги Чорчироқ маҳалласи фаоли Гавҳар Абдуллаева.\nАлбатта, ҳар икки давлат ишбилармонлари ўзаро манфаатдор бўлишса, бу эса халқларимиз иқтисодиёти янада гуллаб-яшнашига хизмат қилади. Бу йўлда тадбиркорларимизни қўллаб-қувватлашда божхоначилар ҳам доим хизматга шайдирлар.


Бишкек ва Москва Кантдаги ҳарбий базага оид келишувни ўзгартирди · Ынтымак Media\nРасмий маълумотларга кўра, ҳаво базаси учун йиллик ижара ҳақи 4,5 миллион доллардан 4,79 миллион долларгача оширилади. Шунингдек, база ҳудудида учувчисиз учиш қурилмаларидан фойдаланиш қоидалари ҳам ўзгаради.\nҚирғизистон қуролли кучлари Бош штаби бошлиғи Райимберди Дуйшенбиев келишувдаги ўзгаришлар Кантдаги ҳарбий аэропортнинг учиш-қўниш йўлагида модернизация ишларини олиб бориш имконини беришини ҳам айтиб ўтган.\nЯнги протокол кучга кириши учун у ҳар икки тараф томонидан ратификация қилиниши керак. Қирғизистоннинг Россиядаги элчиси Аликбек Жекшенкулов бундан уч кун олдин Бишкек мамлакат жанубида Россиянинг яна бир ҳарбий базаси пайдо бўлиши эҳтимолдан ҳоли эмаслигини билдирган.\nҚирғизистон вице-президенти Жениш Разаков сўзларига кўра, Путиннинг сафари доирасида умумий қиймати қарийб 12 миллиард АҚШ долларилик 65 та иккитомонлама битим имзоланиши кутиляпти.


Абдукарим Зикирёев “Ҳинд сори”да пишган қовун ёхуд Мирзо Бобур кашфиётлари - www.ziyouz.uz\nБош саҳифа Илм ва фанАдабиётАбдукарим Зикирёев “Ҳинд сори”да пишган қовун ёхуд Мирзо Бобур кашфиётлари\nЧоп этилган 14.12.2013 МуаллифZiyouz.uz\nЮртимиз дунёнинг энг қадимий тамаддун ўчоқларидан бири ҳисобланади. Кўҳна Турон заминида яшаб ижод этган олимлар дунё тарихи, илм-фани, маданияти равнақига улкан ҳисса қўшганлар. Бу асарлар дунё цивилизациясининг ўлмас ёдгорликлари сифатида алоҳида эъзоз топган. Бутун жаҳонга маълум ва машҳур бўлган шундай ёдгорликлардан бири Заҳириддин Муҳаммад Бобурнинг “Бобурнома” асаридир.\nХVI асрнинг ноёб ёдгорлиги ҳисобланган бу асарда Мирзо Бобурнинг тарихда нафақат кучли саркарда, ҳукмдор ва шоир, балки етук илмий иқтидорга эга бўлган табиатшунос аллома сифатидаги фаолияти ҳам акс этиб турибди. Академик Азиз Қаюмовнинг таъкидлашича, “Бобурнома” мазмун эътибори билан қомусий асардир. Унда Марказий Осиё ва Ҳиндистон ўлкаларининг тарихи, адабиёти, географияси, табиати, ўсимлик ва ҳайвонот дунёсига оид қимматли ва энг ишончли маълумотлар жамланган. “Бобурнома“ни ҳажми ва қиммати, материалларнинг бой ва ранг-баранглиги, маълумотларининг кўламига кўра аллома илмий меросидаги шоҳ асар дейиш мумкин.\nМирзо Бобурнинг кузатувлари шунчалик аниқ ва образлики, улар ХV — ХХ асрлардаги машҳур Европа саёҳатчилари маълумотларидан аҳамияти, тўлиқ ва ишончли баёнлари билан устун туради. Бобур шундай ёзади: “Ҳисор ва Хатлон ва Самарқанд ва Фарғона яйлоқлари тамом Кобул вилоятининг яйлоқларига ўхшашдир… Тоғлари тамом Кофиристондур (ҳозирда Нуристон). Тоғларида ножу (қарағай) ва чилғўза (кедр) ва балут (дуб) ва ёнғоқ ёғочлари бисёр бўлур, ўсимликлари сероб…”.\n“Бобурнома”дан келтирилган маълумотларнинг нақадар ишончлилигини айнан мана шу жойларда Бобурдан тўрт аср кейин — 1916 — 1926 йилларда илмий сафарда бўлган академик Н.И.Вавиловнинг мураккаб экспедицияси кундаликлари ҳам тасдиқлаб турибди. Унинг “Беш қитъа” деб номланган китобида экспедиция кундаликлари қуйидагича баён этилган:\n“… Кобул тумани катта эди. Биз бу ернинг флораси советлар Ўрта Осиёсидаги ўсимликлардан кам фарқ қилишини кўрамиз….”. Н.И.Вавилов Нуристон тоғ ёнбағирларини: “Нуристон 2950-3000 метр баландликдан бошланади. У ерда типик ўрмон зонаси, нинабарглилар салтанати; қарағай, ёнғоқ ва дуб ўсади. Ўт қопламлари бой, ажойиб ўсимликлар макони…”, дея таърифлайди.\nБу икки китобда келтирилган маълумотлар бир жиҳатдан бир-бирига нақадар яқин бўлса, иккинчидан, “Бобурнома”нинг ниҳоятда юқори илмий савияда ёзилганини тасдиқлайди.\n“Бобурнома”нинг катта бир қисми биология фанининг турли тармоқлари, хусусан интродукция, систематика ва классификация, биологик хилма-хиллик, экология, қўриқхоналар ва боғ яратиш соҳаларига бағишланган. Уларни ўрганиш, илмий изланишларда фойдаланиш, тарихий-илмий ҳақиқатни рўёбга чиқариш ва баркамол авлодни табиатсеварлик руҳида тарбиялашда ниҳоятда қўл келади.\nБобур замонида биология ҳали фан сифатида шаклланмаган эди. Шунга қарамай, у ўз асарида биринчилардан бўлиб табиат ва унинг мувозанати, ўсимлик ва ҳайвонларни номлаш, уларнинг таснифи, турли минтақаларнинг ўсимликларини иқлимлаштириш, бир жойдан иккинчи жойга кўчириб ўтқазиш ҳамда табиатни эъзозлаш ҳақида қимматли маълумотлар ёзиб қолдирган. “Бобурнома” муаллифи ўсимликлар интродукцияси, яъни ўсимлик турларини илгари ўсмаган, табиий шароити ўзгача жойларга кўчириш, иқлимлаштириш ва тарқатиш масалаларига катта эътибор берган. Бу жараён бутун жаҳон кўламида асосан XVI — XVII асрларда бошланган. Олимларнинг таъкидлашича, ҳозир ер куррасининг барча қитъаларида етиштирилаётган маданий ўсимликларнинг аксарияти интродукцентлар ҳисобланади. XVI — XVII асрларда Америкадан Европага маккажўхори, картошка, кунгабоқар, помидор, тамаки, қалампир ва бошқа неъматлар келтирилган. Шакарқамиш эса Америкага Жануби-шарқий Осиёдан Канар ороллари орқали интродукция қилинган. XVII асрдан бошлаб Америкада Европадан келтирилган олхўри, олма, нок, каштан ва бошқа дарахтлар ўстирилади.\nЎсимликлар табиий яшаш жойларидан янги ҳудудларга кўчирилганда унинг хўжалик жиҳатидан қимматли ҳисобланган белгилари яхшиланган. Яъни ҳосилдорликнинг ошиши, ўсимлик вазнининг кўпайиши, ҳар хил касаллик ва зараркунандаларга нисбатан чидамлилиги ортиши кузатилади. Ўрта Осиё ҳам бир қатор маданий ўсимликларнинг келиб чиқиш маркази ҳисобланади. Шу билан бирга XVI асрда ва ундан аввалроқ Ўрта Осиёга ҳам бу ернинг табиати учун номаълум бўлган ўсимликлар келтирилган. Шундай ўсимликлардан бири шакарқамиш. У Ҳиндистондан Афғонистоннинг Кобул вилояти орқали ҳозирги Сурхондарё вилоятининг Денов ва Сариосиё туманларига келтирилган.\n“Бобурнома”ни мутолаа қилган китобхон Марказий Осиёда ўсимликлар интродукцияси ер куррасининг бошқа қитъалари каби айнан XVI асрда бошланганлигига гувоҳ бўлади. Лекин илмий ва ўқув адабиётларида бу ҳақда маълумот берилмаган. Айрим олимлар Европадан Ҳиндистон ва Хитойга денгиз йўлларининг очилиши Марказий Осиёга янги, ноёб ва ғаройиб ўсимликларнинг кириб келишини чеклаб қўйган, Ўрта Осиё хонликларининг тарқоқлиги туфайли нафақат Америка ва Европадан, балки қўшни юртлардан ҳам ўсимликларни олиб келиб иқлимлаштиришнинг иложи бўлмаган, деб ҳисоблайдилар.\nБобур 1514 йили Одинапур қўрғони жанубида (Кобул вилояти) “Боғи вафо” деган катта боғ яратади. Ўша йили Пахор Хонни енгиб, Лахор ва Диболпур шаҳарларини эгаллайди ва у ерлардан банан келтириб, “Боғи вафо”га эктиради. Бананлар яхши ҳосил беради. Ундан бир йил аввал шу боғга шакарқамиш келтириб эктирган эди. У ҳам яхши ўсади. Шундан сўнг шакарқамишни Бухоро ва Бадахшонга юборади. Ўша пайтлар Бадахшон ва Бухоро мамлакати кенгликлари Денов ва Сариосиё ҳудудларида бир-бирига туташ бўлган. Шунинг учун ҳам Денов ва Сариосиёнинг табиий шакарқамишзорлари шўролар давригача сақланиб қолганди. Собиқ империя даврида бу ерларда шакарқамиш хўжалиги ташкил этилиб, унинг хомашёсидан Самарқанд вино заводида ром ишлаб чиқариларди. Демак, биз Ўзбекистоннинг жанубий туманларида ўсувчи шакарқамиш XVI асрда дастлаб Бобур томонидан интродукция қилингани учун буюк ватандошимиздан ҳар қанча миннатдор бўлсак арзийди.\nМирзо Бобур ўсимликларни нафақат жанубдан шимолга, балки шимолдан жанубга ҳам тарқатган. Бу ҳақда “Кобул ва кентда Сардсерий меваларидан узум ва анор, ўрик ва олма, беҳи ва олмурут, шафтоли ва олхўри, бодом ва ёнғоқ кўп бўлади. Мен олу-болу (тоғ олча) ниҳолларини келтируб эктирдим, яхши тоғолчалар бўлди ва ҳануз тараққий этмоқда”, деб қайд этган. “Бобурнома”да атиргулни, қовунни ва узумни ҳам Ҳиндистонга интродукция қилингани тўғрисида маълумот бор. Бобур 1526 йили Панипат шаҳрида “Кобул-Бахт” боғида биринчи марта Ўрта Осиё қовуни билан узумини ўстириш бўйича тажрибалар ўтказади. Унинг таъкидлашича, балхлик полизкор деҳқонни таклиф қилиб, қовун экишни буюради. Деҳқон етиштирган қовунларидан бир нечтасини Бобур ҳузурига олиб келади. Асарда ҳийлагина яхши қовунлар бўлгани таъкидланган. Бобур “Ҳашт беҳишт” боғига бир-икки ток кўчатини ҳам эктиради. Улар ҳам ривожланиб, яхшигина ҳосил беради. Шайх Гўран шу узумдан бир саватини Мирзо Бобурга юборади, унинг ҳосили ҳам ёмон бўлмаган экан. Бобур ўз мемуарида Ҳиндистонда қовун ва узумнинг бунчалик яхши ҳосил берганидан ўта хурсанд бўлганини ёзади. 1988 йили Тошкентда бўлиб ўтган анжуманда қатнашган Кашмир университети профессори Н.К.Пандит ва шоир А.Бисмиллаҳнинг гувоҳлик беришича, Ҳиндистонда ҳозир ҳам узумнинг “Ангури Самарқанди” нави етиштирилар экан.\nФанда ўсимликларни қўш ном билан, яъни оқ қайин, қора тол деб аташ швециялик биолог олим К.Линней томонидан киритилган деб эътироф этилади. Шунингдек, ўсимликларда ҳам жониворларда бўлгани каби жинсий кўпайиш мавжудлигини К.Линней аниқлаган деб тан олинган. Ҳолбуки, айнан шу даврларда Бобур ҳам (1483 — 1530) айрим ўсимликларни қўш ном билан ифода этган. Бобурнинг ёзишича, Кобул яқинидаги Гурбанд туманида “Дашти шайх” деган жой бўлиб, у ерларнинг баҳори жуда яхши келади, хилма-хил лолалар ўсади. Бобур лолаларнинг хилларини санаб чиқишни буюради. Ўттиз икки-ўттиз уч хил лола борлиги маълум бўлади. Бир нав лоладан қизил гулнинг ҳиди келгани учун уни Бобур “Лолаи гулбўй” деб аташни таклиф этади. Лоланинг бу тури “Дашти шайх”нинг бир бўлагида учраши, ўзга ерларда эса ўcмаслиги ҳам таъкидланган. Яна шу жойдан қуйирокда, Гурбандан чиқишда лоланинг бошқа тури ҳам учрайди. Унга “Лолаи Садбарг” деб ном берилади. Бу лола ҳам бир бўлак жойдагина учрайди холос. “Бобурнома”да келтирилган деярли барча дарахтлар, ўт-ўланларнинг номлари қўш ном билан ёзилган. Масалан, қулон қуйруқ, кўк шибоқ, меҳри гиёҳ, себи Самарқанди, анори донакалон ва ҳоказо.\nБобур айрим ҳолларда бир сўз билан айтиладиган ўсимлик номларини ҳам тўлиқ ифода орқали икки сўз билан ёзишга ҳаракат қилган: “Андижон вилоятида бу ўтни бутка ўти дейдилар. Нима сабабдан шундай ном билан аталиши маълум эмас эди, Кобул вилоятида уни “Бутаи ках” дер эканлар, чунки у бута-бута бўлиб ўсар экан”.\nБобур Ҳиндистоннинг жуда кўп ўсимлик ва гулларига ҳам таъриф беради. Ҳиндистон хурмоси тўғрисида ёзар экан, у дарахтнинг баъзи жиҳатларини ҳайвонларга ўхшатади. Сигирлар буқасиз қисир қолганидай, хурмо ҳам эркак гулли шохларини, урғочи гулли шохларга теккизмаса яхши мева бермаслигини ёзади.\nБинобарин, Бобур К.Линнейдан 200 йил аввал ўсимликларни қўш ном билан атаб, уларда ҳам ҳайвонларга ўхшаш жинсий кўпайиш мавжудлигига биринчилардан бўлиб аҳамият берган.\nБугун бозорларимиз иссиқ иқлимли мамлакатларнинг мевалари билан ҳам тўлиб-тошмоқда. Айниқса, банан, ананас, киви, кокос ёнғоғини йилнинг хоҳлаган фаслида харид қилишингиз мумкин. Бироқ илмий-техник савия тараққий этган ҳозирги кунда ҳам кўпчилик кокос ёнғоғини қандай чақишни билишмайди. Уни оғир нарсалар билан уриб синдириш натижасида ёнғоқ ичидаги шарбатнинг катта қисми тўкилиб кетади. Ҳолбуки, “Бобурнома”да кокос ёнғоғи шарбатининг бир томчисини ҳам исроф қилмасдан ажратиб олиш йўллари кўрсатилган: “…Яна норгулдур, араблар норжил дерлар. Ҳиндистонликлар нолир дейди. Норгул меваси Ҳиндистон ёнғоғидир, андин қора қошиқлар ясайдилар, улуғроғидан ғижжакнинг косасини қилурлар. Худди ёнғоққа ўхшаш устида кўк пўсти бўлур. Норгулни пўстини артгач, бир учида мусаллас уч тушук (чуқурча) ўрни зоҳир бўлур, иккитаси қаттиқ, бири эса бўш, андак ишорат билан тешиладур, бу тушукни тешиб, ул сувни ичадурлар. Мазаси ёмон эмас…”.\nБобур Ўрта Осиёнинг деярли ҳамма шаҳарларида бўлган. У жойларнинг иқлим шароитлари ва атроф-муҳит тозалигига тавсиф берган. У шундай ёзади: “Фарғона шаҳарларидан бири Ўш. У ерда ҳаво тоза, оқар сувлар кўп. Баҳори кўп яхши бўлади, Андижон сойи Ўшнинг маҳаллалари ичи билан ўтиб Андижонга боради. Бу сойнинг ҳар икки томонида боғлар кўп. Боғлар сой билан қўшилиб кетган, бинафша гуллари кўп латиф бўлади, оқар сувлари бор, баҳори жуда яхши бўлади, қалин лолалар ва гуллар очилади. Фарғона вилоятида сафо ва ҳавода Ўшга ўхшаш шаҳар йўқ”.\n“Бобурнома”да Косонсойга ҳам яхши таъриф берилган. Унинг ёзишича, Косонсойнинг ҳавоси яхши сафоли, боғлари кўп, боғлар асосан сой ёқасида бўлгани учун “пўстини беш барра”, яъни худди қоракўл териси билан безатилган пўстинга ўхшайди, сафо ва ҳавода Ўш билан Косонсойнинг ўхшашлиги бор. Ҳавонинг мусаффолигини шоир боғ ва узумзорлар сероблиги билан боғлайди. “…Андижоннинг ошлиғи вофир, меваси фаровон, қовун ва узуми бисёр яхши бўлур. Андижоннинг ношпотисидин яхшироқ ношпоти бўлмас”. Бироқ, Андижон ҳавоси тоза бўлмагани учун, кузда кўпчилик безгак билан касалланади. “Фарғонанинг қадимий шаҳарларидан бири Хўжанддур. Унинг шимолий тарафида тоғ бор. Бу тоғда феруза кони ва баъзи бошқа конлар мавжуд. У ернинг ҳавоси жуда ҳам тоза эмас. Айтишларича, бу ҳолат шимолда жойлашган тоғлардаги кон ишлари билан боғлиқ”…\nБобурнинг ҳавони, табиий муҳитни ифлослантирувчи манбалар ҳақида ёзган маълумотлари ҳам унинг экологик мувозанат қонунларига биринчилардан бўлиб аҳамият берган донишманд инсон эканини кўрсатади. Бобурнинг табиатга, уни билишга, она юртнинг ўзига хос табиий хусусиятларини англашга муҳаббати бениҳоя кучли бўлган. У ҳаётдан, табиатдан завқланган, табиат ва жамият ҳодисаларига илмий тафаккур, яъни олимона эътибор билан ёндошган. Бобур “Ёмонлик қилганингдан кейин офатлардан эмин бўлмагин, чунки табиатнинг жазоси аниқдир”, деб ёзишининг боиси ҳам шунда.\nБобур қайси вилоятга борган бўлса, у ернинг табиати, ўсимлик ва ҳайвонот дунёсининг хилма-хиллигини илмий асосда тасвирлаган. “Бобурнома”да келтирилган экологияга оид илмий дунёқараш билан танишув орқали ҳар бир китобхоннинг табиат инъом этган мўъжизалар, ҳайвонот ва ўсимлик олами, табиий ресурслар, мусаффо ҳавони эъзозлаш, ҳимоя қилиш ва келгуси авлодларга етказиш бурчини онгли равишда идрок этиш ҳисси кучаяди.\n“Бобурнома”да Марказий Осиё ва Ҳиндистоннинг табиати, ҳайвонот ва ўсимлик дунёси, иқлими, атроф-муҳит ҳолатига оид бой маълумотлар мавжуд. Бу қомусий асарни чуқур таҳлил қилиш табитатшунослик, биология ва экология фанлари тарихини ўрганишда ҳам муҳим тарихий манба бўлиб хизмат қилади. “Бобурнома”ни ана шу нуқтаи назардан ўрганиш ва таҳлил қилиш айни чоғда Бобур қомусини яратишни ҳам кун тартибига қўяди, деб ўйлаймиз.\nбиология фанлари доктори, профессор\n«Ўзбекистон адабиёти ва санъати» газетасининг 2008 йил 6ғсонидан олинди.\n← Аввалги Аввалги Наззора Бекова. “Ибодатингга янги ой бўлиб хам…”\nКейинги → Кейинги: Нодир Рамазонов. “Узумни ёнчғондин сўнгра…” (2008)


Эмомали Раҳмон: "Ўзбекистон билан муносабатларнинг яхшиланиши тарихий воқеа бўлди" » Ўзбекистон янгиликлари – Zamin.uz\nЭмомали Раҳмон: "Ўзбекистон билан муносабатларнинг яхшиланиши тарихий воқеа бўлди"\n26 декабрь 2018, 16:25\nЖорий йилнинг 26 декабрь куни Тожикистон Республикаси Президенти Эмомали Раҳмон мамлакат Олий Мажлисига навбатдаги мурожаатини йўллади. Унда 2018 йилнинг энг муҳим ва тарихий воқеаларидан бири Ўзбекистон билан дўстона муносабатларнинг тикланганлиги ва икки мамлакатнинг стратегик шерикка айлангани экани қайд этилди. Президентнинг таъкидлашига кўра, 2018 йил давомида икки мамлакатнинг 2,5 млн аҳолиси ўзаро борди-келди қилган.\nАввалроқ, 99 фоиз тожикистонликлар Ўзбекистон билан муносабатларни ижобий баҳолаган. Шунингдек, сўровда қатнашган тожикистонликларнинг 80 фоизи Ўзбекистонни "дўст ва биродар мамлакат" ҳисоблаган, 71 фоиз иштирокчилар эса визасиз борди-келди бошланишидан хурсанд эканини қайд этган. Тожикистон ва Ўзбекистон орасидаги муносабатлар келажакда янада ривожланишига ишонч билдирган иштирокчилар 84 фоизни ташкил этган.\nТожик ва ўзбек экспертлари икки давлат муносабатларида катта ӯзгаришлар кузатилаётгани сўров натижаларига ижобий таъсир кўрсатганини таъкидламоқдалар.\n2018 йил 9 мартда Ўзбекистон Президенти 18 йил давомида илк бор Тожикистонда давлат ташрифи билан бўлган. Ўшанда визаларни бекор қилиш, авиаташувларнинг тикланиши ҳамда чегараларнинг алоҳида участкалари бўйича келишувларга эришилган.\nЎзбекистон Президенти томонидан савдо-иқтисодий, инвестициявий ва ижтимоий-гуманитар соҳаларда ҳамкорликни кенгайтириш бўйича 2018-2019 йил учун “Йўл харитаси” тасдиқланган. Савдо-иқтисодий алоқаларнинг фаоллашуви туфайли 2017 йилда Ўзбекистон ва Тожикистон ўртасидаги товар айирбошлаш ҳажми 236,8 млн. долларни ташкил қилган. Томонлар ушбу кўрсаткични 1 млрд. долларгача етказишни режалаштирган.\nБугунги кунда икки давлат ўртасида 130 дан ортиқ келишувлар имзоланган. Ўзбекистон Республикаси ва Тожикистон Республикаси ўртасидаги икки томонлама алоқаларни тартибга солувчи асосий ҳужжат — Абадий дўстлик тўғрисидаги Шартнома ҳисобланади.\nЯнгиликлар » Ўзбекистон » Эмомали Раҳмон: "Ўзбекистон билан муносабатларнинг яхшиланиши тарихий воқеа бўлди"


"Asl nafis" чиннилари » Зарафшон Газетаси\n"Asl nafis" чиннилари Долзарб\n16 март 2017 08:30\nСамарқанд шаҳридаги "Asl nafis" масъулияти чекланган жамиятида ойига ўртача 1 миллион дона 30-35 турдаги чинни маҳсулотлари ишлаб чиқарилмоқда.\nТўрт юз нафардан ортиқ ишчи меҳнат қилаётган мазкур корхонада ишлаб чиқаришни кенгайтириш мақсадида жорий йилда яна бир цех ишга туширилиши режалаштирилган. Шу мақсадда қиймати 2 миллион долларга тенг ускуна ва 80 метрлик юқори ҳароратли печь келтириб ўрнатилди.\n– Цех ишга тушгач, корхонада йилига 60 минг дона сантехника маҳсулотлари ишлаб чиқарилади, – дейди корхона директори ўринбосари Шойим Ҳамдамов. – Энг муҳими, 40 га яқин иш ўрни яратилади ва бу ишга асосан касб-ҳунар коллежлари битирувчилари таклиф этилади.\nСуратда: корхона ишчиси Алина Янова.\nАлишер ИСРОИЛОВ олган сурат.\nҲудудий дастурлардан хабардормисиз?\nМаҳсулотлар – экспортга\nСамарқанднинг нафис чинниси\nЖинси шимлар ўзимизда ишлаб чиқарилмоқда


Ўзбекистонда электрокарларнинг келажаги борми – автоэксперт фикри\n18:06 11.02.2020 (Янгиланган 18:10 11.02.2020) Ҳавола олиш\nЎзбекистонда электр автомобиллари учун инфратузилма ривожланмоқда. Бироқ, Иқтисодиёт Олий Мактаби транспорт институти мутахассиси Павел Зюзин, ушбу транспорт турининг сегментли ривожланиши яқин орада республикада оммавий бўлмайди, деб ҳисоблайди.\nРеспублика транспорт секторига аста-секин яшил технологияларни жорий этмоқда, тегишли инфратузилмани ривожлантирмоқда. Бу ижобий ва глобал тенденция, аммо электр автомобилларидан оммавий фойдаланиш ҳақида гапириш ҳали эрта, деб ҳисоблайди россиялик эксперт.\n“Бунисига нима дейсан, Илон Маск?”: Россияда электромотоцикл намойиш қилинди\n"Табиий захиралар, биринчи навбатда углеводород ёқилғиси мавжуд бўлган мамлакатларда электр машиналарини ишлатиш шунчаки фойдасиздир. Анъанавий ички ёниш двигателлари бир неча ўн йиллар давомида ҳам кенг қўлланилади. Электр транспорт воситаларига келсак, улар талабгир бўлиши мумкин, масалан, туризм сегментида шаклланиб бўлган саёҳат йўналишларида", - тушунтирди Зюзин.\nШу билан бирга, у юқори технологияли ва экологик тоза транспорт турларини ривожлантириш шубҳасиз фойдали йўналиш эканлигини ва барча ривожланаётган давлатлар ушбу глобал трендни қўллаб-қувватлашини қўшимча қилди.\nSputnik Ўзбекистон радиоподкастида тўлиқ шарҳни тинглашингиз мумкин.


1 сентябрдан нималар ўзгаради? » Ўзбекистон янгиликлари – Zamin.uz\n22 август 2019, 01:00\n- директор ва унинг ўринбосарлари, ўқитувчилар, ўқув бўлими ходимлари учун — 5 баробар;\n- тўгарак (секция) раҳбарлари ва психологлари учун — 3 баробар;\n- ахборот-ресурс маркази (кутубхона), ахборотлаштириш ва алоқа бўлинмалари ходимлари, инструкторлар ва лаборантлар учун — 2 баробар миқдорда оширилади.\n- 577 170 сўм миқдорида меҳнатга ҳақ тўлашнинг энг кам миқдори;\n- 223 000 сўм миқдорида пенсияни ҳисоблашнинг базавий миқдори жорий этилади.\nЯнгиликлар » Ўзбекистон » 1 сентябрдан нималар ўзгаради?\n11:20 Юридик ва жисмоний шахслар томонидан қатор тўловларни амалга ошириш талаби бекор қилинди


«Фитна уйқудадир, уни уйғотган кишини Аллоҳ лаънатлаган» | Azon.uz - Ахборот-таҳлилий портал\n2293 21:00 01.11.2019\nФитна фитнадир (бу маълум нарса). Расулуллоҳ соллаллоҳу алайҳи ва саллам фитнани эмас, балки ўша фитнани очган кишини лаънатлаганлар.\nАнас ибн Молик розияллоҳу анҳудан ривоят қилган ҳадисда у зот айтадилар: “Фитна уйқудадир, уни уйғотган кишини Аллоҳ лаънатлаган”.\nАслини олганда Аллоҳ айтади: “Ҳеч бир жон бошқанинг оғирлигини кўтармас”.\nФараз қилайлик, бир инсон хокимга қарши намойиш ўтказди. Бу ўринда жазоланадиган киши ўша инсон бўлади. Тўпланган одамлар орасида бу инсон борлиги учун йиғилганларни ҳам жазолаш лозим эмас.\nАгар биз шу гапни айтадиган бўлсак, бирор фойда бўладими? Йўқ, ҳеч қачон.\nСизларни бундан қайтаришимнинг ва ушбу ҳокимни шафқатсизликдан тўхтатишнинг энг қисқа йўли нима? Ҳокимнинг ушбу шафқатсизлигини тўхтатишга мени олиб борадиган энг яқин йўл унинг ғазабини қўзғатаётган кишиларга эътибор беришим ва уларга “Қўлларингизни тийинглар, қуролларингизни Расулуллоҳ буюрганидек қинига солиб қўйинглар”, дейишимдир. Агар улар шу ишни қилса, бир неча кун ўтиб ҳокимнинг ғазабидан тушганини кўрасиз.\nЛекин мен “Ҳа, сизлар мазлумсизлар, ҳаракат қилинглар, ҳаракатингларни кучайтиринглар”, десам нима бўлади? Ўнлаб одамлар ўлдирилиб, ушбу томоннинг ташнаси қонади. Аччиқланган ҳоким ўша ўнта одамни қандай ушлашни билмайди, (чунки у) улар у ер-бу ерда яшириниб, (бошқа одамларга) аралашиб кетганлари учун кўрмайди. Энди у ўнта одамнинг бадалига юзлаб одамни ўлдиради. Лекин сабаб нима?\nМен кеча ушбу иш тарқалган шаҳарлардаги дўстларимизга йўллаган мурожаатимда айтган эдим.\nМен уларга “Ҳой дўстларим!! Қайсики инсон бир ишни бажаришга тушса, ушбу ишни бажаришдан олдин икки кўзини юмиб, ўзининг ўлишини ва маҳшар куни Аллоҳнинг олдида туриши ва ҳисоб қилинишини ўйлаши керак. Ўша кунда унга “Нима учун бу ишни қилдинг? Қиёмат куни ўзинг ҳақида тортишадиган (сенга фойда берувчи) ҳужжатинг нима?” деб савол берилади”, дедим.\nУ шуларни хаёлига келтириши лозим.\nСен ҳозирнинг ўзида ушбу ҳужжатингни излаб топгин. Агар Аллоҳнинг сўроқ-саволидан сени қутқаришга кучи етадиган ҳужжатга таянаётган бўлсанг, марҳамат (бемалол ишингни қилавер).\nЭй дўстим! Агар ўзингни Аллоҳнинг ғазабидан ва Расулуллоҳ айтган зулматлардан қутқара оладиган ҳужжатга эга бўлмасанг, эҳтиёт бўл! Ҳоким сени урушса ҳам, буни қилишдан ўзингни сақла! Сен Расулуллоҳ соллаллоҳу алайҳи ва саллам “Сени ўлдираётганида унинг қиличи шуъласини кўзинг кўрмаслиги учун юзингга кийимни ташлаб (ёпиб) ол”, деганлари каби одам боласининг яхшиси бўл. Сен бу иш билан дўстларинг қонларини сақлаб қолиш йўлида ўз жонингни қурбон қилган бўласан.\nЭътибор беринглар, иш қанчалар буюк ва улуғ!\nАгар сен (фитначининг чақириғини) қабул қилсанг, иш кенгаяди, кейин яна кенгаяди. Иш кенгайиб катталашгач, у сенинг қўлингдан сўнг рақибинг қўлидан чиқади.\nИмом Бутийнинг “Риёзус-солиҳийн шарҳи” номли туркум дастурининг 547-дарсидан\nИмом Муҳаммад Саъийд Рамазон Бутий Мақолалар фитна\n9024 20:00 09.09.2019


"Андижон" дастлабки йиғинни якунади / CHAMPIONAT.asia\n07:20ОЧЛ-2020. "Аль-Садд" - "Аль-Аин" 4:0 0 01:30Бундеслига. “Бавария” янги мавсумни одатий натижа билан бошлади 12 01:23“Ливерпуль” яна бир трансфер арафасида турибди 2 00:55Игуаин: “Жамоага ёрдамим тегишига ишонаман” 0 00:27Суарес “Юве”га ўтадими? Футболчи бу саволга жавоб берди 2 00:05Спортчилар ижтимоий тармоқларда 0 23:54“Манчестер Сити” 18 ёшли ярим ҳимоячи билан шартномани беш йилга узайтирди 5 23:30Бугун “Ливерпуль” сафини тўлдирган футболчи якшанба куни АПЛда дебют қилиши мумкин 6 23:14Бундеслига старт олмоқда. “Бавария”-“Шальке”: таркиблар маълум 3 22:54Қашқадарёда “Ҳоким кубоги” мусобақаси старт олди 0 22:19Eplmanager.com. Эртага иккинчи тур учун дедлайн 6 22:04"Челси"нинг 4 нафар футболчиси "Ливерпуль"га қарши ўйинни ўтказиб юборади 10 21:52"Боруссия Д" собиқ футболчиси Суботич турк клубига ўтди 1 21:36ФИФА йирик бўлмаган турнирда битта расмий учрашув ўтказган футболчиларга ўз термаларини алмаштиришига рухсат берди 1 21:18"Парма"нинг эгаси ўзгарди 0\n"Андижон" дастлабки йиғинни якунади\n30 дек 2013 10:14\n"Андижон" ҳам дастлабки йиғинни тугатиб, қисқа муддатли таътилга чиқди.\nЭнди жамоа аъзолари 3 январь куни яна клуб қароргоҳида йиғилади. Бу ерда мазкур йиғин 15 январгача давом этиши режалаштирилган. Шундан сўнг Тошкентга борилади. Бургутлар феврал ойида ташкил этиладиган ПФЛ Кубоги турнирида ҳам иштирок этишни мақсад қилган.\nЖамоа сафидаги ўзгаришлар ҳам айнан тайёргарликнинг иккинчи қисмидан бошланади. Бу йил жамоа сафида ҳаракат қилган Юрий Цой, Акмал Турсунбоев, Афзал Азизов, Икром Ибрагимов, Фурқат Ҳасанбоев, Акрам Комилов, Андрей Сидоров каби ўйинчилар жамоанинг декабрь ойида ташкиллаштирилган йиғинида иштирок этмади. Айтишларича клуб бу футболчилар билан ҳамкорликни тўхтатган.\n"Андижон" учун бегона бўлмаган Шуҳрат Мирхолдиршаев келаси йил бургутлар сафида ҳаракат қиладиган бўлди. Тажрибали футболчи 15 январдан жамоа ихтиёрига етиб келиши айтилмоқда.\nШунингдек бу йил жамоада ўйнаган Сергей Смородин, Ғиёс Комилов ва Сардор Соибовнинг яна клубда қолиши аниқ бўлган.\nБундан ташқари жамоа раҳбарияти яна бир қатор футболчилар билан музокара олиб бораётган бўлса ажаб эмас. Хориждан келиши таҳмин қилинаётган легионерлар катта эхтимол билан литвалик футболчилардир. Маълумотларга кўра улардан бири марказий ҳимоячи бўлса, иккинчиси ҳужум чизиғида тўп тепади.


Шу йилнинг 9 август куни Самарқанд вилоятининг Тайлоқ туманида яшовчи 27 ёшли Ф.И. исмли аёл ИИБга мурожаат қилиб, номаълум шахс унинг уйи эшиги олдидан чўнтагида 1 200 000 сўм пули бўлган болалар аравачасини ўғирлаб кетганлигини маълум қилган. Ҳолат юзасидан жиноят иши қўзғатилган эди.\nКўрилган чоралар натижасида ушбу жиноятни Бирлик маҳалласида яшовчи 24 ёшли Ш.А. содир этганлиги аниқланиб, ушланган. Тергов ҳаракатлари давом этмоқда.\nАвтомашина олиб қочилган\n12 август куни номаълум шахс Жиззах шаҳри Халқобод маҳалласи ҳудудида эшиклари очиқ ҳолда қаровсиз қолдирилган 32 ёшли Ж.Ю.га тегишли «Ласетти» русумли автомашинани ҳайдаб қочган.\nОлиб борилган қидирув ишлари натижасида автомашина Фориш тумани «Эгизбулоқ» МФЙ ҳудудидан техник соз ҳолда топилган.\nКўрилган чоралар натижасида ушбу жиноятни Фориш тумани «Боғдон» МФЙ Боғдон маҳалласида яшовчи 25 ёшли В.Қ. содир этганлиги аниқланиб, ушланган. Тергов ҳаракатлари давом этмоқда.\nТурмуш ўртоғини жароҳатлади\n13 август куни Тошкент тумани Келес шаҳри «Оқибат» маҳалласида яшовчи 34 ёшли У.Ю. ИИБга ариза билан мурожаат қилган. Унда шу йил 12 август соат 01.00ларда собиқ поччаси, 36 ёшли Ш.П. уйида ўзаро жанжал оқибатида бирга яшовчи собиқ турмуш ўртоғи, 36 ёшли Н.Ю. исмли аёлнинг турли жойларига пичоқ билан уриб жароҳат етказганлигини маълум қилган. Натижада Н.Ю. касалхонага ётқизилган. Ш.П. ушланган.\nЎзаро жанжал оқибатида...\n14 август куни соат 21:00ларда Қашқадарё вилоятининг Қамаши тумани «Бобуртепа» МФЙда яшовчи 29 ёшли Б.Ч. уйида ўзаро жанжал оқибатида «Пастол» қишлоғида яшовчи поччаси 38 ёшли Э.Р.нинг бошига ўроқ билан уриб, жароҳат етказган. Натижада Э.Р. касалхонага ётқизилган. Ҳолат юзасидан жиноят иши қўзғатилиб, Б.Ч. ушланган. Тергов ҳаракатлари олиб борилмоқда.\n68 000 АҚШ долларини олиб...\n2018 йил сентябрь ойида Катта Чилонзор 5-тор кўчасида яшовчи 25 ёшли А.В. 42 ёшли О.Ж.га Хитой Халқ Республикасидан шиша ва шиша маҳсулотларини олиб келиб беришни ваъда қилиб, ундан 68 000 АҚШ долларини олган. Бироқ шу кунга қадар берган ваъдасини бажармай, пулларни ўз эҳтиёжи учун ишлатиб юборган. Ҳолат юзасидан жиноят иши қўзғатилиб, тергов ҳаракатлари олиб борилмоқда.


Яқин келажак автомобилларида пайдо бўлувчи 10 технология » Скачать музыку бесплатно новинки музыки 2016-2017\nКомментариев: 0 Просмотров: 418 Дата: 14-04-2016, 18:50 Ҳозирнинг ўзидаёқ автомобиллар ҳайдовчисиз бошқарилмоқда, интернетга уланмоқда, тобора қулай ва хавфсизлашиб бормоқда. Йил бошидан бери автомобилсозлар ўнлаб қизиқарли технологияларни намойиш этишди, улар келгусида ялпи ишлаб чиқариладиган машиналарнинг ажралмас қисмига айланади. Биз қуйида 10та янгича автотехнологияга тўхталамиз. Алкоқулф Honda ва Hitachi биргаликда ғаройиб алкоқулфни ишлаб чиқди. У ҳайдовчи қонидаги алкогол миқдорини уч сонияда аниқлайди. Ҳайдовчи нафасидан яримўтказгичли датчиклар этанол, водород ва ацеталдегид мавжудлигини аниқлайди. Агар ҳайдовчи сархуш бўлса машина ўт олмайди. Алкотекширув натижаси автомобиль дисплейида акс этади. Қурилма, даставвал, синаб кўрилгач, мажбурий тарзда барча автомобилга жорий этилиши эҳтимоли катта. Имо-ишора билан бошқариш BMW компанияси юз йиллик тўйига Vision Next 100 инновацион нишона нусхани тайёрлади, унда қўл имо-ишораси ёрдамида бошқариш технологияси мавжуддир. Ускуналар панелининг юқори қисмига ўрнатилган датчиклар қўл ҳаракатини кузатади. Аввалроқ, Jaguar Land Rover инженерлари Discovery Sportни тақдим этаётиб, қўл ҳаракати билан бошқариш мавзусини очган эди. Янгича технология билан жиҳозланган илк авто BMW 7-Series бўлди, Gesture Control тизими ёрдамида ҳайдовчи ва йўловчи қўл силкиб радиони, товуш баландлигини созлаши, телефон қўнғироқларини қабул қилиши ё ўчириши, сенсорга тегмай медиатизимни бошқариши мумкин. 2016 йил охирида шундай тизим машҳур Volkswagen Golf автомобилига ўрнатилади. Қўл ишораси билан салон иқлимини созлаш ва автомобиль томқопқоғини (люк) ўзгартириш имкони туғилади. Кўп қисмли фаралар Йўлнинг маълум қисмини ёритувчи фаралар янгилик эмас. Ford эса эндиликда сиртга тушганда ялтирамайдиган Glare-Free Highbeam фараларини тақдим этмоқда. Янги тизимда диод чироқларининг нур оқими йўналиши, интенсивлиги ўзгартирилади, машина тезлиги, бурилиш бурчаги ва (олдинда ёки ёнда машиналар борлиги ҳақида) олд камера маълумоти ҳисобга олинади. Янги фара биринчи бўлиб S-Max ва Galaxy русумларига ўрнатилади. Аввалроқ, Audi компанияси матрицали оптикани намойиш этганди. Унда лазер нуридан фойдаланилган, номи Matrix Laser. Фаранинг ҳар бир модулига 0,3мм диаметрли тўрттадан лазер диод ўрнатилган бўлиб, диодлар ўчирилса, муайян зона қоронғулашади. Йўлни кафтдагидек кузатиш экрани Toyota олд ойнани қўшимча дисплейга айлантиради. Ҳозирда мавжуд проекцияловчи тизимлардан фарқли равишда, японлар олд ойнанинг тўлиғича “ойнаи жаҳон”га айлантирмоқчи. Махсус камера ҳайдовчининг кўзини кузатади ва қаёққа қараса, тасвирни ўша нуқтада акс эттиради. Қолаверса, тизим рул чамбараги айланишигача назорат қилади. Ҳозирда Toyota кроссоверлари ёрдамчи дисплейда йўл ҳолатини виртуал ғилдираклар билан бирга акс эттирмоқда. Jaguar Land Rover компанияси эса “шаффоф капот” ғоясини амалга оширди. Унда йўлнинг ҳайдовчига кўринмас қисмлари олд ойнада кўринади. Видеони томоша қилинг. Интернет-автомобиль Хитойнинг SAIC Motor автокорхонаси Alibaba интернет-савдогари билан ҳамкорликда интернет технологиялари билан интеграциялашган биринчи транспорт воситасини яратмоқчи. Гап чексиз интернетга уланган машина ҳақида эмас, йўлдаги вазият тўғрисида мунтазам маълумот алмашиниб турувчи тизим ўрнатилган машина ҳақида кетяпти. Суперзамонавий машинада автоном бошқарув тизими бўлади ва ўзидаги маълумотларни бошқаларга узатиб туради. Шу билан бирга йўловчилар интернетга уланиб, ижтимоий тармоқда баҳузур гап сотишлари мумкин. Хабарларга кўра, янги машина Roewe City номини олади. Унга электромотор ва қуввати зўр батарея ўрнатилади. Ўзгарувчан ойналар Яқин келажак автомобилларининг ойнасини қорайтириш ва тусини ўзгартириш технологияси ҳайдовчининг ихтиёрида бўлади. Intelligent Glass Control технологияси электрли хроматик заррачали плёнка бўлиб, ток таъсирида тусини ўзгартиради. Бундай ойнанинг шаффофлиги тоннелга кирганда ва чиққанда, қуёш ёки ёритиш манбалари нурига қараб ўзгаради. Ойнанинг фақат бир қисмининг тусини ўзгартирса ҳам бўлади. Бундай технология Maybach лимузинининг томқопқоғида (люк) қўлланди. Ақлли шиналар Шина ишлаб чиқарувчи Bridgestone компанияси янгича шина ишлаб чиқаришга ваъда бермоқда. Contact Area Information Sensing (CAIS) технологияси шина ва йўлнинг ҳолати ҳақида ҳайдовчи ва борт компьютерини бохабар қилади. Шина йўлнинг қуруқ, нам, шалаббо, балчиқ, қорли, яхмалаклигини аниқлайди, резина аҳволини ҳайдовчига етказади. Шина ичидаги датчик унинг ҳарорати, деформацияси ва ғилдиракка тушадиган юкланишни қайд қилади. Аввароқ эса Hankook компанияси синтетик материалдан ҳавосиз шинани намойиш қилган. Goodyear компанияси бўлса, автомобилга теккизмасдан электромагнит майдон орқали ўрнатиладиган юмалоқ шиналар ишлаб чиқарган. Бошқарув тугмалари ўрнига дисплей Автомобилсозлар ўртасида бошқарув тугма ва ричагларини камайтириш мусобақаси бошланганига анча бўлди. Ҳадемай, анъанадаги бошқарув ускуналари қолмаса керак. Уларнинг ўрнини кўплаб сенсорли дисплейлар эгаллайди. Bosch фирмасининг навбатдаги нишона автомобили салонида еттита дисплей мавжуд. Дисплейлар фақат бошқарув панелига эмас, ҳатто эшик панелларигача ўрнатилган. Оддий силлиқ экранли сенсор эмас, релъефли сенсор таомилга киритилган, бунда ҳайдовчи экранга қарамасданоқ меню бўлимларини пайпаслаб топади. Борт медиатизими мобил офиснинг ўзгинасидир. Бу тизим ёрдамида масофадан туриб “ақлли уй”ни бошқарса бўлади. Шунга ўхшаш ғоялар Mercedes F015 ва VW Golf R Touch нишона нусхаларида ҳам қўлланган. Смартфон-калит Смартфондаги махсус илова автомобиль калити ўрнини босиши мумкин. Volvo компанияси Bluetooth ёрдамида нафақат машинани очиш ва ёпиш, балки двигателни ўт олдириш ҳам мумкинлигини исботламоқчи. Электрон калитни тармоқ орқали яқинларга жўнатса бўлади. Мазкур технология ижарага машина олишни ҳам енгиллаштиради, онлайн расмийлаштиришдан сўнг дунёнинг исталган чеккасидаги ижарагир бир зумда электрон калитни телефонига юклаб олиши мумкин. Электрон калит технологиясини Швециянинг Гетеборги аэропортида синовдан ўтказилади. 2017 йилдан бошлаб Volvo S90, V90 ва XC90 русумларида смартфон-калитни учратишимиз мумкин. Волво анчадан бери OnCall технологиясини мижозларга таклиф этмоқда. OnCall дегани мобиль илова воситасида автомобилни очиш-ёпиш имкониятидир, аммо ўт олдириш учун эгасининг асл калити лозим бўлади. Шунга ўхшаш дастур билан масофадан туриб Mercedes-Benz E-Class автомобилини автотураргоҳга жойлаштириш мумкин. Музламас ойна Мичиган университети олимлари яратган модда олд ойнага сепилса, сувни йўқотибгина қолмай музлашдан ҳам сақлайди. Антимузлатгич каучук асосида яратилганлиги учун силлиқ сиртдан оқиб кетмай чиппа ёпишади. Бу моддани, нафақат, автомобилсозликда ишлатиш, балки самолёт ва кемалар сиртига, электр линияларига сепиш ҳам мумкин. - деб хабар бермоқда Carzone.uz нашри.


Moodle аналоги - iSpring Learn платформаси\nЎқув портали, тест ва курслар конструктори, мобил илова ва аналитика тизими — барчаси битта платформада. Ходимларни ҳатто интернетга кириш имкониятисиз ҳам онлайн ўқитинг.\nБепул синаб кўриш→\niSpring Learn онлайн-таълим учун платформа\nДунё брендлари iSpring ечимларини танлайдилар\niSpring маҳсулотларининг сифатини дунёнинг 155 давлатидан 54000 киши юқори баҳолашди\nТаълимни бир кунда йўлга қўйинг\nMoodle-да таълимни йўлга қўйиш учун сервер топиш, унга тизимни ва плагинларни ўрнатишга тўғри келади. iSpring Learn да барча иш учун тайёр. Таълимни бошлаш учун аккаунт яратиш, материалларни юклаш ва ўқувчиларга тайинлашнинг ўзи кифоя.\nМаърузалар ва вебинарлар ўтказинг\niSpring Learn-да ўқувчилар билан жонли мулоқотда бўлинг. Вебинарлар исталган гаджетда ишлайди. Сиз трансляцияни иш компьютеридан бошлаб, иш бўйича учрашувга кетаётиб йўл йўлакай давом эттиришингиз мумкин. Барча ёзувлар HD - форматда сақланади.\nКурслар, тестлар ва тренинглар яратинг\nMoodle-да сиз тайёр тақдимотлардан ўқув дастурларини тўплашингиз, шунингдек тестлар яратишингиз мумкин. iSpring-нинг имкониятлари кенгроқ — электрон курслар, интерфаол мақолалар, тренинглар, тестлар яратинг ва видео маърузаларни монтаж қилинг.\nАвтопилотда таълим беринг\nПлатформа янги курсларга мустақил равишда кириш имконини очади, таълим муддатини узайтиради ва ўқувчиларга сўнгги муддат ҳақида эслатади. Сиз операцион ишларга вақтингизни сарфламайсиз ва эътиборингизни муҳим топшириқларга қаратасиз.\nЎқувчиларнинг натижаларини кузатиб боринг\niSpring билан сиз ўқувчиларнингиз қандай ўқиётганини аниқ биласиз. Платформа тест натижалари, курслар буйича ва ўқув дастурлари бўйича натижаларни бир нуқтада жамлайди. Ҳар бир ўқувчининг тайёргарлигини реал вақт режимида баҳоланг, зарурат бўлса чоралар кўринг.\niSpring Learn компьютерларда, планшетларда ва телефонларда ишлайди. Сизнинг ўқувчиларингиз интернетга кирмасдан ҳам курсларни ўтишлари мумкин. Масалан, самолётда ёки поездда.\nТехник масалаларни ўз зиммамизга оламиз\niSpring билан ишлашни ўргатамиз ва сиз учун платформани созлаб берамиз. Биз иш кунлари сутка давомида телефонда, чатда ва почтада алоқадамиз. Ҳотиржам ишлайверинг, техник масалаларни ўз зиммамизга оламиз.\niSpring исталган қурилмада ишлайди\nмуаммоларни 2 соат\nичида ҳал этамиз.\niSpring Learn-нинг Moodle-дан асосий фарқлари\nКурслар учун чегараланмаган омбор\nМoodle-да сиз ўқув материалларини чекланган ҳажмда юклашингиз мумкин. Барчаси серверингизнинг хотира ҳажмига боғлиқ. iSpring Learn -да чегара мавжуд эмас. Иш учун қанча курс зарур бўлса, шунча курсни юклашингиз мумкин.\nОртиқча тўловларсиз ҳаққоний нархлар\nMoodle бепул тақдим этилади. Аммо сервернинг ижараси учун ҳақ тўлаш ва платформанинг барқарорлиги учун жавоб берадиган техникларни ёллашга тўғри келади. iSpring Learn - да барча техник масалаларни биз ўз зиммамизга оламиз. Сиз эса фақатгина таълим олаётган ўқувчилар учун пул тўлайсиз.\nПуш-огоҳлантириш ва смс-хабарнома\niSpring Learn ўқувчига янги курс ҳақида айтиб беради, жадвалдаги ўзгаришлар ҳақида хабар беради ва тез орадаги маърузалар ҳақида огоҳлантиради. Энди ҳач қандай вазифаларнинг муддати ўтиб кетмайди ва вебинарлар ўтказиб юборилмайди. Сизнинг ўқувчиларингиз ҳамиша ҳодисалардан хабардор бўладилар.\nБарча фаолликларни бир жойда жамлашга ёрдам беради: оғзаки тренинглар, вебинарлар, электрон курслар. Ўқувчилар қандай машғулотлар режалаштирилгани ҳақида бир ой аввал хабардор бўладилар.\niSpring Learn да сиз видео, инфографика ва тестлар билан интерфаол мақолалар яратишингиз мумкин. Ҳар бир мақоладан статистика кўриниб туради: нечта одам уни ўқиди ва қайси вақтда.\nСозламаларнинг кўпчилиги туфайли янги фойдаланувчи Moodle -га тушуниб олиши қийин. iSpring Learn да эса сиз тезда бошқарувни ўзлаштиришингиз ва курслар яратишни бошлашингиз учун барча функциялар алоҳида эътибор билан сараланган.\nБиз Moodle-дан барча маълумотларни юклаб олишга ва iSpring Learn даги ўз профилингизга ўтказишга ёрдам берамиз. Барча курслар, фойдаланувчилар ва ўқиш бўйича статистикани сақлаб қоламиз.\nMoodle маълумотларни бепул кўчирамиз\nМижозларимиз нима дейдилар\niSpring билан 2 кунда биз бутун Россия бўйлаб 400 та тиббиёт ходимларининг билимларини масофавий тарзда текширамиз. Бунга қадар қоғоз сўровномалар билан синовдан ўтказиш 3 ой муддат давом этган.\nJohnson & Johnson компаниясининг операцион бошқаруви бўйича менежер\nМобил робот техникаларининг операторларини сиртдан ўқитиш қиммат чиқди, шунинг учун биз онлайн -таълим учун iSpring ни танладик. Ҳар йили бутун Россия бўйлаб биз 40 нафар қутқарувчиларни тайёрлаб ўқитамиз. Ҳозирда бизнинг базамизда 768 ўқитиш материаллари бор, барчаси iSpring да яратилган.\nОнлайн-курс қилинса, Moodle да дарс учун материалларни алоҳида тайёрлаш зарур. iSpring билан сиз курсни бир марта қиласиз: уни СДО га ҳам юклаш, маъруза вақтида методик материал сифатида фойдаланиш мумкин. Бу жуда қулай.\nТалабаларни масофадан ўқита оладиган ўқитувчиларни топишимизга тўғри келди. Биз eLearning дан фойдаланиб кўришга қарор қилдик ва iSpring га мурожаат қилдик. Аввалари 1 ойда 20 та одамни ўқитар эдик, энди эса— 200 нафар. 10 баробарга ўсди. Барча таълим бериш iSpring Learn да ўтади.\niSpring даги билимлар базаси туфайли мен ҳар куни янги нарса ўргандим. Бу менга техник мутахассисларни тайёрлаш бўйича сифатли курсларни тайёрлаш имконини берди. Ҳозирда йилига 200 мутахассисни тайёрлаймиз, бу кўрсаткич доимий равишда ўсиб бормоқда.\nАвваллари масофадаги филиалларимизда қайта тайёрловлар ўтказиш учун Европа ва Осиёга сафарларни ташкиллаштиришимизга тўғри келган. Ҳар бир сафар - $6000 турган. iSpring билан биз ҳаражатларни қисқартирдик ва таълим сифатини оширдик.\nМДПУ Чет тиллари институти ўқитувчиси\nSkyeng ўқитувчиларни ўқитиш бўйича менежер\nMoxa Inc.да глобал рақамли маркетинг бўйича менежер\nФХВ фуқаро ҳимояси Академиясининг робототехникали қутқарув воситалари кафедраси бошлиғи\nAcer Service таълим координатори\niSpring-ни бепул синаб кўринг\niSpring Learn платформасига синовдан ўтинг ва ўқувчилар ёки ходимларга ўқитишни ҳозирдан бошланг. Синов версияси 14 кун давомида мавжуд ва функционаллик бўйича чекловлар йўқ.\nВебинарга ёзилиш →


Газета СБХ / 2015 год / № 1 / Янги йилингиз муборак!\nЯнги йил байрами тантаналари, совға-салом олиш, байрам дастурхони тараддуди билан югур-югур қилинадиган палладир. Кўпчилик тайёргарликни икки-уч ҳафта олдин, ҳатто декабрь ойи бошларидан бошлаб юборишади. Омади келганлар Янги йил муносабати билан, айтайлик, бир ҳафталик таътил олишади. Баъзиларда 30 декабрдаёқ иш тўхтатилган бўлади. Биргина бухгалтерлар бундан мустасно. 31 декабрь куни курантлар Янги йил келганлиги ҳақида бонг урмасдан туриб оила аъзолари даврасига етиб олишни орзу қилганлар қа-анча!\n«Rovshan» меҳмонхонаси бош бухгалтери Антонина ЗАЙНУТДИНОВА билан суҳбатимиз ҳисоб соҳаси мутахассисининг янги йил байрами ташвишлари ҳақида бўлди.\n– Антонина Анатольевна, декабрь бухгалтер учун энг мураккаб, оғир ойлардан бири дейишади, шу ростми? У 1 январга қадар нималарни қилиб улгуриши керак?\n– Янги йил арафаси чиндан ҳам қизғин палла саналади. Кўп нарсага улгуриш керак, хусусан, 1 январга бўлган ҳолатга кўра дебиторлик ва кредиторлик қарзларини тартибга келтириш, қарзни узиш ёки фойдаланилмаган бўнакларни қайтариш лозим. Корхона моддий қимматликлари инвентаризациясига тайёргарлик кўриш ва ўтказиш зарур. Илгари бу иш 1 октябрда қилинган бўлса, энди январь ойининг биринчи куни ҳолатига қилинадиган бўлди. Бир тарафдан олганда, шуниси қулай, лекин декабрдаги иш ҳажмини анчагина кўпайтириб юборади, ундан ташқари, мудофаа ишлари бўлимига, табиатдан фойдаланганлик юзасидан Табиатни муҳофаза қилиш давлат қўмитасига ҳисобот топшириш даркор. Бухгалтерлар кўпинча ана шу, кейинги ҳисоботни топширишни унутиб қўйишади.\n– Юқорида айтиб ўтганларингиздан қайси бири мураккаброқ?\n– Ўйлашимча, инвентаризация анчагина мураккаблик келтириб чиқаради, негаки у ниҳоятда диққат-эътибор ва пухталикни талаб қилади. Ҳаммасини – майда-чуйдаларини ҳам назардан қочирмай, ҳисобга олиш жуда муҳимдир. Бир сафар меҳмонхонанинг ички ҳовлисида ўсадиган арчалар бобида «куйиб қолганман». Улар кўп йиллик дов-дарахт бўлгани сабабли балансда акс эттирилмоғи лозим эди. Фаромушликда, уларни инвентаризациядан ўтказишни тамомила унутибман.\n– Янги йилга уланиб кетадиган давр сиз учун инвентаризациядан бошланар экан-да?\n– Ҳисоб соҳасидаги ҳар бир мутахассис ишининг ўзига хос хусусияти бор. Шахсан мен ўзимизнинг солиқ инспекцияси билан мулоқотдан бошлайман. Солиқ ҳисобварақлари бўйича кўчирмаларни оқ қоғозга чиқариб, корхонанинг жорий баланси билан солиштириб чиқаман, шу аснода чиқиб қолган барча масалаларни, зарурати бўлса, ечим топиб бартараф этаман. Бу бухгалтерия ҳисобининг жуда муҳим вазифаси – уни ўз ҳолига ташлаб қўйиб бўлмайди.\n– Янги йилда баъзилар қандайдир ирим-сирим, башоратларга ишонадилар. Бухгалтерия соҳасида ҳам шунақаси борми?\n– Очиғини айтганда, бу ҳақда ҳеч қачон эшитмаган эканман. Айтганларингиз муайян касб эгасидан кўра муайян шахсларга тааллуқли бўлса керак. Бир нарсага ишончим комил: иш билан боғлиқ барча вазифалар эски йилнинг охирига қадар ҳал этилмоғи, январь ойига «дум» бўлиб ўтмаслиги лозим. Бундай қилишнинг ирим-сиримларга алоқаси йўқ, амалиётдан келиб чиқадиган мантиқий хулосадир бу.\n– Тўйликнинг тўйи ўтар, тўйсизнинг куни деган нақлдан келиб чиқадиган бўлсак...\n– «Бугунги ишни эртага қолдирма», «қолган ишга қор ёғар» деган халқимиз нақлларидан келиб чиқиб, байрамолди ва ундан кейинги дастлабки кунлар ҳисоб соҳаси мутахассисларининг аксарияти учун иш вақти қисқартирилган кунлар эмас, балки кўп ишлар қилинадиган кунлардир.\nҲар сафар уйга барвақтроқ қайтиб, Янги йил байрамига тайёргарлик кўришни ўйлайман. Лекин бухгалтерия фаолияти теграсида кечган умрим мобайнида бунга муваффақ бўлмаганман. Энг аввало, бу бизнес соҳамизнинг ўзига хос хусусияти билан боғлиқ. Биз учун 31 декабрь меҳмонлар меҳмонхонадан ялписига жўнаб кетадиган, турли пул операциялари содир этиладиган, талайгина юмушларни бажаришга тўғри келадиган кундир. Уларнинг ҳаммасини назорат қилиш, тушган пулни инкассо қилиш ва ана шундан кейингина уйга қараб отланиш мумкин. Уйда бир олам иш, овқат ва турли егуликлар тайёрлаш деганларидек хаёлингни банд этган шунча юмушлар турганда ишда фикрни жамлашнинг ўзи бўлмайди, албатта. Бухгалтернинг қисмати шундай экан, на илож!\n– Сиз учун янги йилнинг биринчи иш куни нималар билан бошланади?\n– Кассани текширишдан. Чунки меҳмонхона 31 декабрда ҳам, 1 январда ҳам ишлайди. Хў-ўш, қарабсизки, йиллик ҳисоботга тайёргарлик кўриш фурсати ҳам келибди. Бу ишни пайсалга солиб бўлмайди. Тегишли шакл-андозалар билан шуғулланишни қанча барвақт бошласанг, шунча яхши.\n– Энг аввало соғлом тана ва тетик руҳни тилаган бўлардим. Ишимизга айни шулар керак. Сўнгра ҳисобот даври, айниқса, статистика ҳисоботи даври енгил кўчишини тилаган бўлардим. Хонадонимизни тинчлик ва хотиржамлик, бахт-саодат сира тарк этмасин! Зотан уйдаги тинчлик, хотиржамлик бухгалтерия соҳасидагина эмас, бошқа барча соҳаларда ҳам ютуқлар гаровидир.


Ўктам Барноевнинг укаси Бухоро тумани ҳокимига ўринбосар бўлди - EFFECT.UZ\n. 20:23 | 08.11.2020\nМарҳум Бош вазир ўринбосари Ўктам Барноевнинг укаси Умеджон Исоевич Барноев Бухоро тумани ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари этиб тайинланди. Бу ҳақда вилояти ҳокимияти матбуот хизмати хабар берди.\nМаълумот ўрнида, Умеджон Барноев — 1970 йил 12 июлда Ромитан туманида туғилган. Маълумоти- олий. 1996 йилда Бухоро Озиқ-овқат ва енгил саноат технологияси (ҳозирги Бухоро муҳандислик-технология) институтини ҳамда 2000 йилда Самарқанд давлат университетини тамомлаган. Маълумоти бўйича мутахассислиги — муҳандис-механик, ҳуқуқшунос.\nЁш мутахассис сифатида меҳнат фаолиятини 1998 йилда Бухоро вилояти Адлия бошқармасида суд ижрочиси сифатида бошлаган. Фаолияти давомида Тошкент шаҳар прокуратураси ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаменти ходими (2004−2013), “Ўзпахтасаноат” акциядорлик жамияти юридик бошқармаси ҳуқуқшунос маслаҳатчиси (2018) сифатида ишлаган.\n2018−2020 йилларда эса “Сафари Вогуэ” инновацион туризм кластери директор ўринбосари, 202 йилдан мазкур МЧЖнинг бош директори лавозимида ишлаган.\nОзарбайжон Тоғли Қорабоғдаги шаҳарни қўлга киритди\nФВВ огоҳлантириш билан чиқди


Москвада полициячиларга ўқ узган эркак ўз жонига қасд қилди\n13:06 / 27.12.2016\nМосквада полиция ходимларига ўқ узган эркак ўз жонига қасд қилди. У билан битта квартирада бўлган аёл озод этилди, деб хабар беради ТАСС Россия тергов қўмитасининг Москва бўйича бош бошқармаси вакили Юлия Ивановага асосан.\n"Гумондор ўз жонига қасд қилган, у томонидан куч билан ушлаб турилган аёл озод этилди", - деган расмий вакил.\nЭслатиб ўтамиз, полиция ходимлари сешанба куни тинтув ўтказаётган вақтда эркак уларга қарата милтиқдан ўт очган. Бунинг натижасида уч полиция ходими ва икки нафар гувоҳ жароҳат олди. Эркак шундан сўнг қўшни хонага яшириниб олган. У ерда эса аёл бўлган.\nХабар қилинишича, жиноятчини қўлга олиш амалиёти саккиз соат давом этган. Унда полициячилар, Россия гвардияси махсус жангчилари, мерганлар, ФВВ ходимлари ва Россия тергов қўмитаси вакиллари қатнашди.


Халқ таълими вазири мактабларда коррупция мавжудлигини тан ол – mulkdor.com\nХалқ таълими вазири мактабларда коррупция мавжудлигини тан ол\nJuly 30 2018, 06:07 КоррупцияЎзбекистон\nЎқитувчилар ойлигининг озлиги мактабларда “майда коррупция” ривожланишига сабаб бўлди. Бу ҳақда “Янги давр” ахборотдастурига интервью берган Халқ таълими вазири Шерзод Шерматов маълум қилди.\nУнга кўра, бугунги кунда ўқитувчининг иш ҳаққи республика миқёсидаги ўртача иш ҳақининг 79 фоизига, энг кўп иш ҳаққи миқдорининг 50 фоизга аранг етмоқда.\n“Узоқ йил давомида тизимли равишда ойликларнинг пастлиги, мажбурий меҳнат, турли йиғимлар ҳисобига шунақа йўлга ўтиб қолинди. Мен уларни оқлаш ниятим йўқ, майда коррупция ҳолатлари жуда кенг авж олиб кетган”, – деди вазир.\nМухбирнинг: “Шу йилдан бошлаб ремонтга деб ҳар ойда йиғиладиган пул, мактаб директори фондига йиғиладиган пуллар йиғилмайди, деб айта оласизми?” деган саволига , вазир: “Айта олмайман, сабаби, мен 580 мингта одамнинг орқасидан 580 мингта назоратчини қўя олмайман. Бунинг учун янгича тизм қилиш керак”, деб жавоб берди.\nВазирга кўра, айни пайтда Молия вазирлиги билан ҳамкорликда ўқитувчиларнинг ойлик маошларини ошириш масаласи муҳокама қилинмоқда.\nАввалроқ Давлат статистика қўмитаси жорий йилнинг биринчи чорагида ўртача ойлик иш ҳақи 1 миллион 609 минг 100 сўмни ташкил қилгани тўғрисида хабар берган эди.\nСоҳалар бўйича ҳисобланганда, энг оз иш ҳақини соғлиқни сақлаш ва ижтимоий хизматлар кўрсатиш соҳасида ишловчилар олади. Статистика қўмитасининг ҳисоботида таъкидланишича, бу соҳа вакилларига номинал ҳисобланган иш ҳақи 1 миллион 58 минг 500 сўм. Бу ойлик 2017 йилнинг мос даврига нисбатан 16,8 фоизга кўпдир, бироқ Республикадаги ўртача иш кўрсаткичидан 34,2 фоизга камдир.\nГап бошқа, иш бошқа: ўқитувчи ва шифокорлар ...\nФото: Иллюстратив сурат Мен шу йил 27 июнь куни Ўзбекистон телевидениеси орқали, «Маданият ва маърифат» каналининг «Очиқ студия» кўрсатувида ўқитувчилар кўча тозалаш ...\nИнсон ...July 29 2017, 04:07\n159-модда билан айбланаётганларнинг навбатдаги ...\nСуратда Б. Абдуллаев ва Х. Насриддинов 2 апрель 2018 йилда Жиноят ишлари бўйича Тошкент шаҳар судида конституцион тузумни ағдариш мақсадида фитна уюштиришда, конституцион ...\nИнсон ...April 3 2018, 04:04\nМуштумзўр методист. андижон хтб тизимида ...\nБеш ойдирки, боши ғавғодан чиқмай қолган Нилуфар Маматқулованинг бор-йўқ айби ўқувчисига бўлган меҳри, ундаги руҳий ўзгаришлардан хавотир олганлиги эди, холос. Унинг ўрнида ...\nАхлоқMay 15 2019, 03:05


Она икки ёшли ўғлини 1500 долларга пулламоқчи эди...\n2020 йилнинг ўтган даврида юртимизда ўз фарзандини сотиш билан боғлиқ 23 та ҳолат кузатилган.\nЎзбекистон 42,5 миллион долларлик майиз экспорт қилди\nЎзбекистонда жорий йилнинг ўтган 10 ойи давомида 42 млн. 515 минг АҚШ доллари қийматидаги 31 550 тонна майиз экспорт божхона режимига расмийлаштирилди.\nАҳолини узлуксиз энергия ресурслари билан таъминлашга қачон эришилади?\nЛитвада ҳам қоракўзанларда “Cоvid-19” аниқланди\nПандемия сабаб АҚШда миллионлаб одамлар оч қолиши мумкин\nҚайд этилишича, АҚШда озиқ-овқат тақчиллиги билан боғлиқ муаммога дуч келган америкаликлар 43 фоизга ўсган. Волонтёрлар эса барча эҳтиёжмандларга захиралар етмаётганидан шикоят қиляпти.\nФарзандларимиз тарбиясига нима бўлди?\nОхирги пайтларда таълим-тарбия мавзусида кўплаб фикрлар билдирилаётганига гувоҳ бўлмоқдамиз. Айниқса, телевидение ва интернет тармоқларидаги чиқишларнинг сон-саноғи йўқ. Қаерга қарамайлик ҳамма жойда бир муаммога дуч келяпмиз — фарзандларимиз бетарбия бўлиб кетишди! Олдин шўхлик деб қаралган ёки тушунилган жиҳатлар, минг афсуслар бўлсинки,...\nХусусан, Самарқанд шаҳрида яшовчи 1955, 1956 ва 1970 йилда туғилган 3 нафар фуқаро умумий баҳоси 1 млн. 61 минг сўмлик 18 дона хризопраз ва 65 дона берилл тошларини 500 каратли зумрад тошлар, дея алдаб 50 минг АҚШ долларига, шунингдек, заргарлар...\nОқдарёда замонавий иссиқхона бунёд этилди\nОқдарё туманининг Барака массивида тадбиркор Равшан Бурханов раҳбарлигидаги “Samarkand Seoul Trade” МЧЖ қошида умумий майдони 1 гектар бўлган замонавий усулдаги иссиқхона бунёд этилди.\nShowing 1-20 of 4,471 items.


Россия: Жанубий Федерал округ фермерлари эртаги сабзининг биринчи партияларини рекорд даражадаги юқори нархларда етказиб беришмоқда • EastFruit\nБош саҳифа › Махсус › Россия: Жанубий Федерал округ фермерлари эртаги сабзининг биринчи партияларини рекорд даражадаги юқори нархларда етказиб беришмоқда\nРоссия: Жанубий Федерал округ фермерлари эртаги сабзининг биринчи партияларини рекорд даражадаги юқори нархларда етказиб беришмоқда\nМуаллиф: EastFruit 24 Июн 21 24 Июн 21 02\nEastFruit лойиҳаси таҳлилчиларининг фикрига кўра, бу ҳафта Россиянинг жанубий минтақаларида ушбу мавсумдаги маҳаллий эртаги сабзининг биринчи партияси сотувга чиқди. Лойиҳанинг кундалик мониторинги маълумотларига кўра, Жанубий Федерал округ фермер хўжаликларида эртаги сабзи сотиш мавсуми одатдаги муддатдан ўртача бир ҳафта ўтиб бошланган. Чунки минтақада ёққан кучли ёмғирлар фермерларнинг йиғим-теримни бошлашига имкон бермади.\nAйни пайтда янги ҳосил сабзиси кичик партияларда 75-83 рубл/кг (1,02-1,13 доллар/кг) нархда таклиф қилинмоқда. Сабзавот етиштирувчиларнинг сўзларига кўра, сабзининг оммавий савдоси келгуси ой бошида бошланади. Бугунги кунда Россияда эртаги сабзи нархи ўтган йилги ҳосилнинг биринчи партияларига нисбатан ўртача 1,9 баравар қимматроқ. Таққослаш учун айтадиган бўлсак, 2020 йилда янги ҳосилнинг биринчи сабзиси бозорга 35-50 рубл/кг (0,48-0,68 доллар/кг) нархда чиқарилган эди.\nШунингдек ўқинг: Россия ижтимоий тармоқларида лавлаги ва сабзининг қимматлиги кенг муҳокама қилинмоқда\nБугунги кунда бозордаги асосий таклиф ўтган йилги сабзи бўлиб, унинг нархи ўсишда давом этяпти. Шундай қилиб, ҳозирги вақтда 2020 йил ҳосилига тегишли сабзи 60-70 рубл/кг (0,82-0,96 доллар / кг) дан сотувга чиқарилмоқда. Бозорнинг асосий иштирокчилари ушбу сегментдаги нархларнинг навбатдаги ўсишини сабзига талаб ошиши, шунингдек, бозорда таклиф камлиги билан изоҳлашмоқда. Ўтган йилги сабзи ҳосилининг миқдори ҳали ҳам етарли бўлган сабзавот етиштирувчилар нархлар янада ўсишини истисно этишмайди. Уларнинг фикрича, сабзи сегментидаги нархлар пасайишини июль ойининг ўрталарига бориб кутиш мумкин. Фақат шу пайтга борибгина янги сабзининг оммавий савдоси бошланади.


ТОМОРҚАДАН - БОЗОРГА\nЧоп этилди: 25 февраль, 2017\nOldingi maqola НАРХ БАРҚАРОР БЎЛАДИ, МАҲСУЛОТ СИФАТИ ТАЪМИНЛАНАДИ\nKeyingi maqola БИЗНИКИЛАР САЙРАШИГА МАҲЛИЁ, ЯПОНЛАР ЭСА\nҚарши тумани Истиқлол маҳалласида яшовчи Комил Тошмуродов 2 йил аввал ўз томорқасида иссиқхона барпо этганди. Оила аъзолари 3 сотихдан зиёд майдонни эгаллаган ушбу иссиқхонада деҳқончилик қилиб, бир йилда 2 марта ҳосил олаяпти. Ҳозирги кунда бу ерда помидор парваришланмоқда. Ўтган йили октябрь ойида экилган 600 тупга яқин кўчат ҳосили аллақачон қизил ранг ола бошлаган. Уста томорқачилар яқин орада пишган помидорларни узишга киришади. Ҳосил тўғри бозорга чиқарилади.\n- Рўзғордан бўш вақтимиз шу иссиқхонада ўтади, - дейди оила бекаси Гуландон Хўжақулова. - Кўчатларни совуқдан асраш, янги очилган гулларини қўлда чанглатиб туриш, вақти-вақти билан ўғит бериш, кўчатларни касалликларга қарши дорилаш керак. Иссиқхонамизда томчилатиб суғоришни йўлга қўйганмиз. Шунинг учун сув ортиқча сарф бўлмайди. Бу ишларда менга фарзандларим ёрдам беришаяпти.\nХонадон соҳибларининг айтишича, ҳар туп помидор кўчати ўртача 6-7 килограммдан ҳосил беради. Чамалаб кўрсам, бу анча-мунча помидор бўларкан. Демак, ушбу машғулот оила даромади яхшиланишига, турмуш фаровонлиги янада ортишига имкон яратмоқда.\n№ 024 (15249) 25.02.2017


Австриялик почтальонларга қопағон итлардан ҳимояланиш учун егуликлар берилмоқда\n18:12 / 12.05.2015\nАвстрия почта хизмати ўзининг ходимларига қопағон итларнинг ҳужумидан ҳимояланиш учун егуликлар бера бошлади. Почтальонлар бу егуликлар билан итларни чалғитишлари мумкин бўлади. Бу ҳақда TheLocal.at хабар бермоқда.\n2014 йилда почта хизматининг 47 нафар ходими ўз хизмат бурчини бажариш давомида итлар ҳужумига учраган. Энди Австриядаги ҳайвонот дўконларидан бири почта хизматига йилига 10 тонна итлар учун мўлжалланган галеталар (қотирилган печенье) етказиб беради.\nÖsterreichische Post (Австрия почта хизмати) матбуот котиби Курт Оберманн гап почтальонларни қопағон итлардан ҳимоя қилишнинг янги усули ҳақида кетаётганини таъкидламоқда. Оберманннинг айтишича, почтальонлар иш пайтида кўпинча “ғалати уйларга” боришларига тўғри келади ва бу уйлардаги итлар ўз ҳудудларини ҳимоя қилишга доим тайёр туради.\nИтлар эгалари почта хизматининг бу қарорини “яхши ғоя” деб атаб, уни маъқулладилар.


13 январь, 2020, 21:56 1303\n"Андижон" янги футболчилар билан музокараларни давом эттирмоқда.\n«Андижон» жамоаси Янгиердаги қишки йиғинини давом эттирмоқда. Доимгидек мухлисларни клубда юз бераётган ўзгаришлар қизиқтириши аниқ. Бу борада гап кетар экан, дарҳақиқат «Андижон» таркибида ҳам аста-секин ўзгаришлар кузатилмоқда. Бош мураббий Александр Хомяков таркибни имкон қадар кучайтириш зарурлигини яхши тушуниб турибди. Чунки Суперлигада муносиб иштирок этиш учун таркиб ҳам шунга яраша бўлиши керак.\nҲозирда бир қатор футболчилар билан музокаралар олиб бориляпти. Таркибга эса айрим янги ўйинчилар ҳам қўшилишган. Олдин хабар бериб ўтганимиздек, уларнинг орасида молдавиялик ҳужумчи Артём Литвяков ҳам бор. 1996 йили туғилган 24 ёшли футболчи ўтган мавсумни Молдавиянинг «А» дивизиони иштирокчиси «Тигина» клуби сафида ўтказган. Таққослаш учун айтишимиз мумкинки, Молдавия «А» дивизиони бизнинг про-лигамиз кабидир. Литвяков эса клуби билан чемпионатда 4-ўринни эгаллади ва 30 та гол уриб тўпурарган айланди. Ҳозирда ушбу ҳужумчи кўрикда бўлиб турибди. Бундан ташқари, яна бошқа легионерларнинг ҳам «Андижон» сафига қўшилиши кутилмоқда. Бунгача жамоа таркибига тожикистонлик Ойбек Абдуғаффоров қўшилганлигини эслатиб ўтиш жоиз. Шунингдек, ўзимизнинг бошқа жамоалардан ҳам ўйинчилар жалб этилган. Масалан, Фарғонанинг «Истиқлол» жамоасидан Рустам Абдулҳамидов кўрикдан ўтмоқда. «Сўғдиёна»дан эса ярим ҳимоячилар – Сирож Мелиев, Иззат Абдуллаев ва Муҳаммад Йўлдошев ҳам таклиф этилган.\nЯнгиердаги йиғин чоғида андижонликлар дастлабки назорат учрашувини ҳам ўтказишди. Про-лига вакили «Шердор»га қарши бўлиб ўтган ўйинда «Андижон» 4:0 ҳисобида ғалаба қозонди.\nТаркиб билан танишинг: Арслон Аҳроров, Усмонали Исмоналиев, Рустам Абдулҳамидов, Ойбек Абдуғаффоров, Фарҳод Мираҳматов, Артур Маматказин, Дониёр Исмоилов, Муҳаммадазиз Иброҳимов, Валилилло Тошхўжаев, Фарҳод Бекмуродов, Артём Литвяков.\nЗахирадан майдонга тушганлар: Дониёр Абдуманнопов, Роббимжон Ҳасанов, Сирож Мелиев, Муҳаммад Йўлдошев, Мирзоҳид Маматхонов, Хушнуд Авилов, Сардор Азимов, Асилбек Азизов, Қаҳрамон Баҳодиров, Даврон Исоқов, Бахтиёр Қосимов, Абдуллоҳ Олимов, Дилмурод Абдуқаҳҳоров.\nМолдавиялик легионер Артём Литвяков ҳамда захирадан майдонга тушган Абдуллоҳ Олимов иккитадан гол уришди. Ҳозирда мураббийларни дарвозабон масаласи ҳам ўйлантирмоқда. Чунки ўтган йилги посбонлар – Виталий Мирний, Руслан Матниёзов ва Акмал Ортиқов жамоа билан хайрлашишган. Айни пайтда «Локомотив»дан ёш посбон Арслон Аҳроров синовдан ўтказилмоқда. Мураббийлар эса клубга янги дарвозабон ҳам таклиф этиш борасида изланишлар олиб боришмоқда. «Андижон»нинг ўтган мавсумдаги сардори Бобур Акбаров «Қўқон-1912» машғулотларига қўшилган. Кўриб турганингиздек, деярли барча чизиқлар учун янги ижрочилар керак бўлмоқда. «Андижон» навбатдаги ўртоқлик учрашувини 15 январь куни Тожикистон клубларидан бирига қарши ўтказиши ҳам кўзда тутилган. Шундан сўнг 18 январда Тошкентда «Қўқон-1912»га қарши майдонга тушиши ҳам режалаштирилган. Кейин жамоа аъзоларига икки кунлик дам берилади. Сўнгра футболчилар пойтахтда тиббий кўрикдан ўтадилар. Режа бўйича 25 январда Фарғонадаги «Ҳоким Кубоги»да қатнашиши ҳам кўзда тутилган.


Ташиш шартномаси ўзгартириш\n546 марта ўқилди\nВазиятдан келиб чиқиб, ташиш шартномаси мажбурий ёки ихтиёрий равишда ўзгартирилиши мумкин. Шартномани ўзгартириш нарх ўзгаришига олиб келади\nТашиш шартномасини мажбурий равишда ўзгартириш\nТашиш шартномаси йўналишнинг исталган манзилларида, қуйидаги ҳолларда мажбурий равишда ўзгартирилади:\nБунда, ташувчи қуйидагиларни бажаришга мажбур:\nйўловчини қўниш манзилига ўзининг бошқа мунтазам қатновида ёки бошқа ташувчининг бўш жойи бўлган қатновида, тез фурсатда, қўшимча тўловлар олмаган ҳолда, зарурат бўлганда юқори хизмат кўрсатиш тоифасида ва йўловчи учун қулай бўлган бошқа шартларда етказиш;\nйўловчини банд қилинган чипта билан таъминлаш;\nйўловчи томонидан тўланган хизмат кўрсатиш тоифасининг ўзгартирилишига йўл қўймаслик.\nАгар хизмат кўрсатиш тоифасининг бундай ўзгаришига йўл қўйилган бўлса, унда:\nхизмат кўрсатиш тоифаси юқорироқ тоифага мажбурий равишда алмаштирилганда ва ташиш нархи ошганида йўловчидан қўшимча йиғим ундирилмайди;\nбажарилмаган ташиш участкаси учун, пул қайтарилиши билан, йиғимлар олинмаган ҳолда, чиптанинг мажбурий қайтарилишини таъминлаш.\nХизмат кўрсатиш тоифаси мажбурий равишда ўзгарган тақдирда, йўловчи олдинги хизмат кўрсатиш тоифаси учун белгиланган ставка бўйича юкни бепул олиб юриш ҳуқуқини сақлаб қолади.\nТашиш шартномасини ихтиёрий тарзда ўзгартириш\nЙўловчи талаби билан ташиш шартномасини ўзгартириш, ихтиёрий равишда ўзгартирилиш ҳисобланиб, ушбу ўзгартириш ташиш йўналишининг, хизмат кўрсатиш тоифасининг ёки тарифининг ўзгаришига сабаб бўлиши мумкин.\nАгар йўловчи ташиш шартномасининг ҳар қандай шартини ихтиёрий равишда ўзгартирмоқчи бўлса, бу тўғрисида ташувчини хабардор қилиши лозим:\nхизмат кўрсатиш тоифасини;\nташиш учун чиптанинг муддатини ва бошқалар.\nБунда ташувчи ташиш шартномасининг янги шартлари бўйича тарифни ҳисоблаши керак:\nагар ташиш қиймати ошадиган бўлса, йўловчи ўртадаги фарқни тўлаши керак.\nагар ташиш қиймати пасайса, ташувчи йўловчига фарқни қайтариши керак.\nИхтиёрий тарзда йўловчи томонидан хизмат кўрсатиш тоифаси ўзгартирилганда, йўловчи багажни хизмат кўрсатиш тоифасини ўзгартириш нормаларига кўра бепул олиб ўтиш ҳуқуқига эга.\nНарҳни ўзгариш тартибини қўллаш\nТашиш билан боғлиқ белгиланган тарифлар ва йиғимларнинг миқдорига ўзгартиришлар киритилган тақдирда, ушбу ўзгартиришлар улар киритилгунга қадар тузилган ташиш шартномаларига ташиш бошланиш вақтига қадар татбиқ этилмайди.\nАгар ташиш бошланишига қадар йўловчининг розилиги билан ташиш шартномасига ўзгартириш киритилган тақдирда, янги ташиш санасидаги тариф ва йиғимларнинг миқдори асосида қайтадан чипта расмийлаштирилади.\nХизмат кўрсатиш тоифасини ўзгартириш\nҲаво транспортида йўловчи ва багаж ташиш Қоидалари (рўйхат рақами 2238, 2011 йил 29 июнь)